
转讜住驻讜转





	讬讛讘讬 讬转诪讬 讝讜讝讬 讗驻讬专讬 讝讜诇 诇讗 讬讛讗 讻讞 讛讚讬讜讟 讞诪讜专 诪讻讞 讛拽讚砖. 驻讬专讜砖 讜讛讬转讜诪讬谉 讬讻讜诇讬谉 诇讞讝讜专 讘讛谉 讜讗''转 讙讘讬 讛拽讚砖 讻讛''讙 讗讬谞讜 讬讻讜诇 诇讞讝讜专 讻讬讜谉 讚讗讬讻讗 诪讬 砖驻专注 讘讛讚讬讜讟 讻讚讗诪专讬谞谉 讘驻''拽 讚拽讬讚讜砖讬谉 (讚祝 讻讟.) 讙讘讬 驻讚讗讜讛讜 讘诪谞讛 讜诇讗 讛住驻讬拽 诇诪讜砖讻讜 注讚 砖注诪讚 讘诪讗转讬诐 讜讬''诇 讚讛转诐 拽谞讬 讘讻住祝 诪讚讗讜专讬讬转讗 讜诪砖讜诐 砖诇讗 讬讛讗 讻讞 讛讚讬讜讟 讞诪讜专 诪讻讞 讛拽讚砖 谞诪讬 诇讬讻讗 讻讬讜谉 讚讘讛讚讬讜讟 谞诪讬 拽讗讬 讘诪讬 砖驻专注 讗讘诇 讬转诪讬 诪谉 讛转讜专讛 讚讬谞诐 讻讛讚讬讜讟 讜诇讗 拽谞讜 讘讻住祝 讜诇讗 拽讬讬诪讬 讗驻讬诇讜 讘诪讬 砖驻专注:





专诪讘"谉

讛讗 讚转谞谉 讬转讜诪讬诐 砖住诪讻讜 讗爪诇 讘注"讛 讗讜 砖诪谞讛 诇讛谉 讗讘讬讛谉 讗驻讜讟专讜驻讜住 讞讬讬讘 诇注砖专 驻讬专讜转讬讛谉.讜讗讜拽讬 诇讛讗讻讬诇. 讬"诇 讚转拽谞转 讞讻诪讬诐 讛讬讗 砖讛注诪讬讚讜 讛驻讬专讜转 讘专砖讜转 讛讗驻讜讟专讜驻讜住 讻讚讬 砖讬讻讜诇 诇注砖专 讜讬讗讻讬诇诐 讜讛驻拽专 讘"讚 讛驻拽专 讚讗讬 诇讗讜 讻讬讜谉 讚专讞诪谞讗 诪讬注讟 讻诇 讛转讜专诐 砖讗讬谞讜 砖诇讜 讛讬讗讱 讗讜讻诇讬诐 讬转讜诪讬诐 讟讘诇 讜讻谉 诪诪讻专谉 诇讛讗讻讬诇 诪诪讻专 诪转拽谞讛 讝讜 诇驻讬讻讱 诪讜讻专讬谉 注讘讚讬诐 诇讗讞专讬诐 讜砖讞专讜专谉 砖讞专讜专.
讜诇讬 谞专讗讛 砖讻诇 诪讛 砖注讜砖讛 讛讗驻讜讟专讜驻讜住 诇讟讜讘转 讬转讜诪讬诐 诪讛 砖注砖讛 注砖讜讬 诪谉 讛转讜专讛 讚讝讻讬谉 诇讗讚诐 砖诇讗 讘驻谞讬讜 讛讜讗 讻讚讗诪专讬谞谉 讘驻' 讛讗讬砖 诪拽讚砖 (拽讬讚讜砖讬谉 讚祝 诪"讘) 讘诇讬砖谞讗 拽诪讗 诪谞讬谉 砖讝讻讬谉 诇讗讚诐 砖诇讗 讘驻谞讬讜 砖谞讗' 谞砖讬讗 讗' 谞砖讬讗 讗' 讜讛转诐 拽讟谞讬诐 讛讜讜. 讜讗拽砖讬谞谉 讜转住讘专讗 讝讻讜转 讛讜讗 讞讜讘讛 讛讜讗 讚讗讬讻讗 讚谞讬讞讗 诇讬讛 讘讛专 讜讗讬讻讗 讚谞讬讞讗 诇讬讛 讘讘拽注讛 讜讻讜' 讛讗 讘讝讻讜转 讜讚讗讬 讝讜讻讬谉 讘讜 讜讘诇讬砖谞讗 讘转专讗 讗讜拽讬诪谞讗 诪谞讬谉 诇讬转讜诪讬诐 砖讘讗讜 诇讞诇讜拽 讘谞讻住讬 讗讘讬讛诐 砖讘"讚 诪注诪讬讚讬谉 诇讛谉 讗驻讜讟专讜驻讜住 砖谞讗诪专 讜谞砖讬讗 讗' 讜讞诇讜拽讛 讙讜驻讛 诪讚讬谉 讝讻讜转 讛讜讗 砖讝讜讻讬谉 诇讛诐 诇拽讟谞讬诐 讘讞诇讜拽讛 讝讜 砖诇讗 讘驻谞讬讛诐 讜讝讻讬谉 诇讗讚诐 砖诇讗 讘驻谞讬讜 谞诪讬 砖"诪 讗诇讗 讚诪驻专砖 讘讻讛"讙 讛讜讬 讞诇讜拽讛 讝讻讜转 讛诇讻讱 讻诇 诪讛 砖爪讜讜 讛讞讻诪讬诐 诇讗驻讜讟专讜驻讜住 诇注砖讜转 讝讻讜转 讛讜讗 讜诪注砖讬讛诐 拽讬讬诪讬诐 诪讚讬谉 转讜专讛 讜讻诇 砖讗讬谉 诇讛诐 诇注砖讜转 讗讬谉 诪注砖讬讛诐 讘讜 讻诇讜诐. 



 讜诪讚拽转谞讬 讘住诪讻讜 讗爪诇 讘"讛 讞讬讬讘. 讜讗诪专讬谞谉 注诇讬讛 讘讙诪专讗 讚诪讜讻专 讻讗驻讜讟专讜驻讜住 谞拽讟讬谞' 讘讬讛 讻讚讘专讬 讛专讗讘"讚 讝"诇 砖讗诪专 砖讗讬谉 诪砖讘讬注讬谉 讗讜转讜 讜拽"讜 讛讚讘专讬诐 讛砖转讗 讘讗驻讜讟专讜驻讜住 砖诪讬谞讛讜 讗讘讬 讬转讜诪讬诐 讚讗"诇 讗讬 诇讗讜 讚讗讬转 诇讬讛 讛谞讗讛 诪讬谞讬讛 诇讗 讛讜讛 诪讜拽讬诐 诇讬讛 讗驻讜讟专讜驻讜住 讗诪专转 诇讗 讬砖讘注 诪砖讜诐 讚讬诇诪讗 诪诪谞注 讻"砖 讘砖住诪讻讜 诪讗诇讬讛谉 讚讗转讬 诇讗讬诪谞讜注讬 讜拽讜专讗 讗谞讬 讘讝讛 诪砖诇诐 专注讛 转讞转 讟讜讘讛. 



诪讚拽转谞讬 讘住讬驻讗 讚讘专讬讬转讗 讜讗诐 诪讬谞讛讜 讗讘讬 讬转讜诪讬诐 讛专砖讜转 讘讬讚讜. 诪讻诇诇 讚讻讜诇讛讜 讘讬谉 讘讗驻讜讟专讜驻讜住 砖诪讬谞讛讜 讗讘讬 讬转讜诪讬谉 讘讬谉 讘讗驻讜讟专讜驻讜住 砖诪讬谞讛讜 讘"讚 谞讬谞讛讜 讜讗诐 谞讟诇讜 专砖讜转 诪讘"讚 注讜砖讬谉 讻诇 诪讛 砖讬专爪讜, 讜讛讻讬 讗讬转讗 讘转讜住驻转讗 (讘"讘 驻"讞 讛"讚). 



诪砖讜讱 驻讬专讬 诪讬转诪讬 讗讬拽讜专 讛讬讬谞讜 讚专讘 讞谞讬诇讗讬. 讗"拽 讜讛讗 讘讬砖讗 诇讚讬讚讛讜 讚讗转讬 诇诪讬诪专 诇讛讜 谞砖专驻讜 讞讬讟讱 讘注诇讬讬讛. 讜讗"转 讬讗诪专讜 诇讛诐 砖诇讻诐 谞砖专祝 砖拽谞讛 诇讻诐 诪砖讬讻讛 讚讜诪讬讗 讚讝讜诇 讗"讛 诇拽诪谉 讘住诪讜讱 谞讬诪讗 讛讻讬 诇"拽 砖讛讚讬谉 讻讱 讛讜讗 谞讜转谉 诪讗讞专 砖讗诐 专爪讜 讻住祝 讜诪砖讬讻讛 拽讜谞讬谉 讘砖诇 讬转讜诪讬诐 诇注谞讬谉 讗讜谞住讬谉 诪砖注讛 专讗砖讜谞讛 拽谞讜 讗诇讗 砖讗诐 讞讝专讜 讘讛诐 讞讝专 讛诪拽讞. 讜讻诇 讝诪谉 砖诇讗 讞讝专讜 讗祝 谞讗谞住 诇讛诐 谞讗谞住 讜讗驻砖专 砖讝讛讜 诪讛 砖讻转讘 专砖"讬 讝"诇 讚讻讬讜谉 讚诇注谞讬谉 讞讝专讛 诇讗讜 讘专砖讜转讜 砖诇 诪讜讻专 拽讬讬诪讬 诇注谞讬谉 讚诇讬拽讛 谞诪讬 诇讗讜 讘专砖讜转讜 拽讬讬诪讬 讚讛讗讬 讚讙讘讬 讛讚讬讜讟 诪讜拽诪讬谞谉 诇讬' 讘专砖讜转 诪讜讻专 诇讚诇讬拽讛 讛讬讬谞讜 讟注诪讗 讘讛讗讬 讛谞讗讛 讚拽讬讬诪讬 讘专砖讜转讬讛 诇讞讝专讛.





专砖讘"讗

诪转谞讬' 讬转讜诪讬谉 砖住诪讻讜 讗爪诇 讘注诇 讛讘讬转 讗讜 砖诪谞讛 诇讛谉 讗讘讬讛诐 讗驻讟专讜驻讜住 讞讬讬讘 诇注砖专 驻讬专讜转讬讛谉. 讜讗讜拽讬诪谞讗 诇讛 讘讙诪' 诇讛讗讻讬诇 讗讘诇 诇讗 诇讛谞讬讞 讜诪砖讜诐 讛驻拽专 讘"讚 讛讜讗 砖讛驻拽讬专讜 讗转 讛驻讬专讜转 诇讙讘讬 讛讗驻讟专讜驻讜住 诇转拽谞转 讛讬转讜诪讬谉 讜诪砖讜诐 讞讬讬讛谉 讗讘诇 诇讛谞讬讞 讗讬谉 讘讜 诪砖讜诐 转拽谞转 讛讬转讜诪讬谉 讜诇驻讬讻讱 诇讗 讛驻拽讬专讜诐 诇讻讱, 讗讬 谞诪讬 讗讬讻讗 诇诪讬诪专 讚诪讚讬谞讗 转讜专诪讬谉 讘讬谉 诇讛讗讻讬诇 讘讬谉 诇讛谞讬讞 讚讬讚 讗驻讜讟专讜驻讜住 讻讬讚 讛讬转讜诪讬谉 讗诇讗 讻讚讬 砖诇讗 讬专讗讛 讻诪讝诇讝诇 讘谞讻住讬 讛讬转讜诪讬谉 砖诪讗 诇讗 讬讚拽讚拽讜 讬驻讛 讘讚讘专 讗住专讜 诇讛谉 诇转专讜诐 讻讚讬 诇讛谞讬讞 讻讬讜谉 砖讗讬谉 爪讜专讱 诇讛谉 讘讚讘专 讝讛 讗讘诇 诇讛讗讻讬诇 讛注诪讬讚讜讛 讗讚讬谞讬讛, 讜讻讚专讱 砖讗诪专讜 讘讗讬谉 诪讜爪讬讗讬谉 注讘讚讬诐 诇讞讬专讜转 讻讚讬 砖诇讗 讬专讗讛 讻诪讝诇讝诇 讘谞讻住讬 讬转讜诪讬谉 讜讻诪讜 砖讻转讘谞讜 讘驻专拽 讛砖讜诇讞 诪砖诪讜 砖诇 专"转 讝"诇 讙讘讬 讛讛讜讗 注讘讚讗 讚讘讬 转专讬, 讜讛讗 讚讚专砖讬谞谉 讗转诐 讜诇讗 砖讜转驻讬诐 讗转诐 讜诇讗 讗驻讟专讜驻讬谉 诪讚专讘谞谉 讜拽专讗 讗住诪讻转讗 讘注诇诪讗 讛讜讗, 讜讛讜讗 讛讚讬谉 诇讗驻讟专讜驻讜住 砖诪谞讜讛讜 讘"讚 砖讞讬讬讘 诇注砖专 诇讛讗讻讬诇 讗讘诇 诇讗 诇讛谞讬讞 讜讻讚转谞讬讗 讘讘专讬讬转讗 讗驻讟专讜驻讬谉 转讜专诪讬谉 讜诪注砖专讬谉 诇讛讗讻讬诇 讗讘诇 诇讗 诇讛谞讬讞 讜讘住讬驻讗 讚讛讛讬讗 讘专讬讬转讗 拽转谞讬 讜讗讬谉 注讜砖讬谉 讗驻讟专讜驻讬谉 谞砖讬诐 讜注讘讚讬诐 讜拽讟谞讬诐 讜讗诐 诪讬谞谉 讗讘讬 讬转讜诪讬谉 讛专砖讜转 讘讬讚讜 讗诇诪讗 诪砖诪注 讚讻讜诇讛 讘专讬转讗 讘讻诇 讗驻讟专讜驻讬谉 诪讬讬专讬, 诪讚驻诇讙讬谞谉 讘住讜驻讗 讘讬谉 讗驻讟专讜驻讜住 讚讘讬转 讚讬谉 诇讗驻讟专讜驻讜住 砖诪谞讛讜 讗讘讬 讬转讜诪讬诐 讜讘讻讜诇讛讜 拽转谞讬 转讜专诪讬谉 讜诪注砖专讬谉 诇讛讗讻讬诇 讗讘诇 诇讗 诇讛谞讬讞. 讜谞"诇 讚诪砖讜诐 讛讻讬 诇讗 转谞谉 诇讬讛 讘诪转谞讬' 诪砖讜诐 讚注讬拽专讗 讚诪转谞讬' 诇讗砖诪讜注讬谞谉 讛讬转专讗 讚转讜专诪讬谉 诇讛讗讻讬诇 讜讻讬讜谉 讚讗砖诪注讬谞谉 讗驻讟专讜驻讜住 砖诪谞讛讜 讗讘讬 讬转讜诪讬谉 讜讘注诇 讛讘讬转 砖住诪讻讜 讬转讜诪讬谉 讗爪诇讜 砖讛谉 专砖讗讬谉 诇转专讜诐 诇讛讗讻讬诇, 讗讜 诪砖讜诐 讛驻拽专 讘"讚 讗讜 诪讚讬谞讗 讗注"驻 砖谞注砖讜 讗驻讟专讜驻讬谉 砖诇讗 诪讚注转 讘"讚 讻诇 砖讻谉 讗驻讟专讜驻讜住 砖诪谞讜讛讜 讘"讚, 讗讘诇 讘讘专讬讬转讗 讚驻专讬砖 讗讘诇 诇讗 诇讛谞讬讞 讗讬爪讟专讬讻讗 诇诪讬谞拽讟 讗驻讟专讜驻讬谉 住转诐 讻诇讜诪专 讗驻讬诇讜 讗驻讟专讜驻讜住 砖诪谞讜讛讜 讘"讚 诇讛讗讻讬诇 讗讬谉 诇讛谞讬讞 诇讗, 讚讗讬 诇讗 讗砖诪注讬谞谉 讛讻讬 讘讛讚讬讗 讛讜"讗 讻讬讜谉 讚诪谞讜讛讜 讘"讚 讛讜"诇 讻讗诇讜 谞讟诇 专砖讜转 诪讘"讚 讘驻讬专讜砖 注诇 讻诇 诪讛 砖讛讜讗 专讜爪讛 诇注砖讜转 讘谞讻住讬讛谉 讚讗讝 讜讚讗讬 诪讜转专, 讚讻诇 诪讛 砖讗诪专讜 讘讘专讬讬转讗 讗讬谉 讗驻讟专讜驻住讬谉 专砖讗讬谉 诇诪讻讜专 讘转讬诐 砖讚讜转 讜讻专诪讬诐 诇讛谞讬讞 讜讻谉 诇诪讻讜专 讘专注讛 讜讘专讞讜拽 讜诇讙讗讜诇 讘讬驻讛 讜讘拽专讜讘 讻讜诇谉 讘砖诇讗 谞讟诇讜 专砖讜转 诪讘"讚 讛谉 讗讘诇 讗诐 谞讟诇讜 专砖讜转 诪讘"讚 诪讜讻专讬谉 讜注讜砖讬谉 讘专砖讜转 讘"讚 讜讗讬谉 谞诪谞注讬谉 讻诇诇, 讜讻讚转谞讬讗 讘转讜住驻转讗 讚讘讘讗 讘转专讗 驻专拽 砖诪讬谞讬 讜讘转讜住驻转讗 讚转专讜诪讜转 讗讬谉 诪讜讻专讬谉 讘专讞讜拽 诇讬拽讞 讘拽专讜讘 讘专注讛 诇讬拽讞 讘讬驻讛 讗讬谉 讚谞讬谉 诇讞讜讘 讜诇讝讻讜转 诇讛讻谞讬住 讜诇讛讜爪讬讗 讬转讜诪讬谉 讗讗"讻 谞讟诇讜 专砖讜转 诪讘"讚, 讜讛讬诇讻讱 讗爪讟专讬讱 讘讘专讬讬转讗 诇讗砖诪讜注讬' 讚住转诐 诪谞讜讬 讘"讚 讗讬谞讜 讻谞讜讟诇 专砖讜转 诪驻讜专砖 讘驻专讟讬 讛诪注砖讬诐 讜讛讬诇讻讱 诇讛讗讻讬诇 讗讬谉 诇讛谞讬讞 诇讗.



专讘讬 讗讜诪专 讗讜诪专 讗谞讬 讗祝 讛讜讗 谞讜转谉 讚诪讬 注爪诪讜 讜讬讜爪讗. 讜讗注"讙 讚拽讬"诇 砖讛讻住祝 讙讜诪专 讘讜 讘讛讗 讻专讘谞谉 住讘讬专讗 诇谉 讚诇讬转 讛诇讻转讗 讻专讘讬 诪讞讘讬专讬讜, 讜讛讻讗 讻讚讬 砖诇讗 讬讝诇讝诇讜 讘谞讻住讬 讬转讜诪讬谉 讛讜讗 讚讗诪讜专 专讘谞谉 诇驻讬 砖讛讻住祝 注"讬 注爪诪讜 谞专讗讛 讻砖讞专讜专 讜讗讬 砖专讬转 诇讛讜 讝讬诪谞讬谉 砖诇讗 讬讚拽讚拽讜 注诪讜 讘讚诪讬讜 讜讛讬诇讻讱 讗住专讜 诇讬拽讞 诪诪谞讜 讚诪讬 注爪诪讜 讜拽讬"诇 讻讜讜转讬讛讜.



讛讗 讚讗讬驻诇讬讙讜 专讘讬 讜专砖讘"讙 讗诐 爪专讬讱 诇讞砖讘 注诪讛谉 讘讗讞专讜谞讛 讻转讘 讛专讘 讗诇驻讗住讬 讝"诇 诪砖诪讬讛 讚讙讗讜谉 讝"诇 讚讛诇讻转讗 讻专砖讘"讙 讚讗诪专 讗"爪 诇讞砖讘 注诪讛谉 讘讗讞专讜谞讛 讚讻讬 讗诪专讬' 讛诇讻转讗 讻专讘讬 诪讞讘讬专讜 讚讜拽讗 诪讞讘讬专讜 讗诪专讜 讗讘诇 诇讗 诪讗讘讬讜, 讜转诪讬讛 诇讬 讚讛专讬 诇讙讘讬 砖谞讬诐 讗讚讜拽讬谉 讘砖讟专 (讘"诪 讝' 讗') 讚讗讬驻诇讬讙讜 讘讛 专讘讬 讜专砖讘"讙 讜讻谉 谞诪讬 讘讘讗 诇讬讚讜谉 讘砖讟专 讜讘讞讝拽讛 (讘"讘 拽住"讟 讘') 讚讗驻诇讬讙讜 讘讛讜 讘转专讜讬讛讜 拽讬讬"诇 讻专讘讬 讜讻谉 驻住拽 专讘讬谞讜 讗诇驻住讬 讘讛诇讻讜转讬讜 讜讗注"驻 砖讞诇拽 注诐 讗讘讬讜, 讜砖诪讗 讘讛讛讬讗 讚砖谞讬诐 讗讚讜拽讬谉 讘砖讟专 讚驻诇讬讙讜 讘诪讜讚讛 讘砖讟专 砖讻转讘讜 讗诐 爪专讬讱 诇拽讬讬诪讜 诇讗讜 诪砖讜诐 讻诇诇讗 讚讻讬讬诇讬谞谉 讛诇讻转讗 讻专讘讬 诪讞讘讬专讜 驻住拽讬谞谉 讛讻讬 讗诇讗 诪砖讜诐 讚转诇讬讗 讘驻诇讜讙转讗 讚转谞讗讬 讜讗诪讜专讗讬 讻讚讗讬转讗 讛转诐 讘驻专拽 讙讟 驻砖讜讟, 讜讛讛讬讗 讚讛讘讗 诇讬讚讜谉 讘砖讟专 讜讘讞讝拽讛 诪砖讜诐 讚讘讛讚讬讗 驻住拽 专讘 讙讬讚诇 讗诪专 专讘 讻专讘讬. 
讜讻转讘 讛专讘 讘注诇 讛注讟讜专 讚讚讜拽讗 讘讗讞专讜谞讛 (讗讬谉) [讗讘诇] 诇讻转讞诇讛 爪专讬讻讬谉 讘"讚 诇讞砖讘 注诪讛谉 讜诇讻转讜讘 讞砖讘讜谉 讛诪讟诇讟诇讬谉 讜讛拽专拽注讜转 讜讞讜讘讜转 讜讻诇 讚讘专 砖讬转谞讜 讘讬讚谉, 讚讗注"讙 讚讗诪专讬' 讚讗讬谉 谞砖讘注讬谉 讛谞讬 诪讬诇讬 讘讟注讜谉 砖诪讗 讗讘诇 讘讟注讬谉 讘专讬讗 诪砖讘讬注讬谉 诇讛讜 讜讛诇讻讱 爪专讬讱 砖讬讚注讜 诪讛 砖拽讘诇讜 讜诪讛 砖讛讞讝讬专讜, 讜讻转讘 讛专讘 讗讘"讚 讝"诇 讚讻讜转讘讬谉 砖谞讬 砖讟专讜转 讗讞讚 诇讗驻讟专讜驻讜住 讜讗讞讚 诇拽专讜讘讬谉 讗讜转 讘讗讜转 讜讛讜讗 讛谞拽专讗 砖讟专 砖诪讜砖 讘讬转 讚讬谉.



讛讗 讚转谞讬讗 讗讬谉 注讜砖讬谉 讗驻讟专讜驻讜住 谞砖讬诐 讜注讘讚讬诐 讜拽讟谞讬诐 讜讗诐 诪讬谞谉 讗讘讬 讬转讜诪讬谉 讛专砖讜转 讘讬讚讜, 转诪讬讛讗 诇讬 诪讗讬 拽诪"诇 驻砖讬讟讗 砖讗诐 诪讬谞谉 讗讘讬 讬转讜诪讬诐 讛专砖讜转 讘讬讚讜, 讜讗讜诇讬 谞讗诪专 讚讻讬讜谉 讚讟注诪讗 讚诪讬诇转讗 诪砖讜诐 讚诪驻住讬讚讬谉 谞讬谞讛讜, 讚拽讟谉 讗讬谉 诇讜 讚注转, 讜讗砖讛 讗讬谞讛 讝专讬讝讛 诇讛砖转讚诇 讘转拽谞转谉 砖诇 谞讻住讬诐, 讜注讘讚讬诐 诪砖讜诐 讚诇讗 诪讛讬诪谞讬, 讜讛讬诇讻讱 讗祝 讻砖诪讬谞谉 讗讘讬 讬转讜诪讬谉 谞住诇拽诐 讻讗驻讜讟专讜驻讜住 讚诪驻住讬讚 讚诪住诇拽讬谞谉 诇讬讛 讜讗驻讬诇讜 诪讬谞讛讜 讗讘讬 讬转讜诪讬谉, 拽诪"诇 讚诇讗 讚砖讗谞讬 讛讻讗 讚讛驻住讚 讝讛 讻讘专 谞讬讻专 讜谞讜讚注 诇讗讘讬 讬转讜诪讬谉 讜住讘专 讜拽讘讬诇. 注讜讚 谞"诇 讚讛专砖讜转 讘讬讚谉 讙专住讬谞谉 讻诇讜诪专 讘讬讚 讘"讚 讜讛"驻 讜讗诐 诪讬谞谉 讗讘讬 讬转讜诪讬谉 注诇 谞讻住讬讜 讘讞讬讬讜 诇砖讗转 讜诇转转 讘讛谉 诇讜诪专 砖讛讬讜 诪讜讞讝拽讬谉 讗爪诇讜 讘谞讗诪谞讬谉 讜讝专讬讝讬谉 讛专砖讜转 讘讬讚 讘"讚 诇注砖讜转谉 讗驻讟专讜驻讬谉 诪讚注转谉 注诇 谞讻住讬讜 诇讗讞专 诪讜转讜, 讜讻讗讜转讛 砖讗诪专讜 讘诪爪讬注讗 驻专拽 讛诪驻拽讬讚 (诇"讜 讗') 讙讘讬 住讘转讗 砖讗谞讬 讛转诐 讚讻诇 讬讜诪讗 讜讬讜诪讗 讙讘讛 讚住讘转讛 讛讜讜 诪驻拽讚讬 讻诇讜诪专 讜讻讗讬诇讜 谞转谉 诇讜 专砖讜转 诇讛驻拽讬讚 讗爪诇讛, 讜讛讻讬 诪讜讻讞 讘转讜住驻转讗 讘驻专拽 专讗砖讜谉 讚转专讜诪讜转 讚讙专住讬' 讛转诐 讗讬谉 讘"讚 注讜砖讬谉 讗驻讟专讜驻讬谉 谞砖讬诐 讜注讘讚讬诐 诇讻转讞讬诇讛 讗诐 诪讬谞讛 讗讜转谉 讗讘讬讛谉 讘讞讬讬讜 注讜砖讬谉 讗讜转谉 讗驻讟专讜驻讬谉.



讛谞讛讜 讬转讜诪讬诐 砖住诪讻讜 讙讘讬 讛讛讬讗 住讘转讗 讛讜讬讗 诇讛讜 转讜专转讗 讜讻讜' 讗转讜 拽专讜讘讬诐 诇拽诪讬讛 讚专讘 谞讞诪谉 讗诪专讜 诪讗讬 注讘讬讚转讛 讚诪讝讘谞讛 讗诪专 诇讛讜 讬转讜诪讬谉 砖住诪讻讜 讗爪诇 讘注诇 讛讘讬转 转谞谉. 讜讻转讘 讛专诪讘"谉 谞"专 讻讬讜谉 讚拽转谞讬 讘诪转谞讬转讬谉 讚讘住诪讻讜 讗爪诇 讘注诇 讛讘讬转 讚讞讬讬讘 诇注砖专 讜讗诪专讬谞谉 谞诪讬 讛讻讗 讚诪讝讘讬谉 讻讗驻讟专讜驻讗 谞拽讬讟讬谉 讘讬讛 讻讚讘专讬 讛专讗讘"讚 讝"诇 砖讗诪专 砖讗讬谉 诪砖讘讬注讬谉 讗讜转讜. 拽讜诇 讜讞讜诪专 讛讚讘专讬诐 讛砖转讗 讘讗驻讟专讜驻讜住 砖诪讬谞讛讜 讗讘讬 讬转讜诪讬诐 讚讗讬讻讗 诇诪讬诪专 讗讬 诇讗讜 讚讗讬转 诇讬讛 讛谞讗讛 诪谞讬讛 诇讗 讛讜讛 诪讜拽讬 诇讬讛 讗驻讟专讜驻讜住 讗诪专转 诇讗 讬砖讘注 诪砖讜诐 讚讬诇诪讗 诪讬诪谞注讬 讻诇 砖讻谉 讘砖住诪讻讜 诪讗讬诇讬讛谉 讚讗转讜 诇讗讬诪谞讜注讬 讜拽讜专讗 讗谞讬 讘讝讛 诪砖诇诐 专注讛 转讞转 讟讜讘讛. 注讚 讻讗谉.



 [讘谞讚驻住: 讛讗 砖诪注转讗 讚讗诪专 砖诪讜讗诇 谞讻住讬 讬转讜诪讬谉 讛专讬 讛谉 讻讛拽讚砖 讜诪讗讬 讚讗转诪专 注诇讛 讛讻讗 驻讬专砖转讬讛 讘驻专拽讗 拽诪讗 讚拽讬讚讜砖讬谉 讘住讬讬注转讗 讚砖诪讬讗].





讛诪讗讬专讬

讛诪砖谞讛 讛砖诇讬砖讬转 讜讛讜讗 讘注谞讬谉 讛讞诇拽 讛砖诇讬砖讬 讜讛讜讗 砖讗诪专 讬转讜诪讬诐 砖住诪讻讜 讗爪诇 讘注诇 讛讘讬转 讗讜 砖诪讬谞讛 诇讛谉 讗讘讬讛谉 讗驻讟专讜驻讜住 讞讬讬讘 诇注砖专 驻讬专讜转讬讛谉 诪讘讜讗专 诇专"诐:



讗诪专 讛诪讗讬专讬 讬转讜诪讬诐 砖住诪讻讜 讗爪诇 讘注诇 讛讘讬转 专"诇 砖讛讬讜 住讜诪讻讬谉 注诇讬讜 诇讛转谞讛讙 注诇 驻讬讜 讞讬讬讘 诇注砖专 驻讬专讜转讬讛诐 讗注"驻 砖诇讗 谞转诪谞讛 讗驻讟专讜驻讜住 诇讗 诪爪讚 讛讗讘 讜诇讗 诪爪讚 讘讬转 讚讬谉 讜讻谉 诇讻诇 讛讚讘专讬诐 讚讬谞讜 讻讗驻讟专讜驻讜住 讜讻诪讜 砖讗诪专讜 讘讙诪专讗 讘讛谞讛讜 讬转诪讬 讚讛讜讜 住诪讻讬 讙讘讬 讛讛讬讗 住讘转讗 讜讝讘讬谞讗 诇讛讜 转讜专转讗 讜讗诪专讬 拽专讬讘讬讛 诪讗讬 注讘讬讚转讛 讚诪讝讘谞讛 讜讗诪' 诇讛讜 讬转讜诪讬诐 砖住诪讻讜 转谞谉 讻诇讜诪专 讜讬砖 诇讛 讚讬谉 讗驻讟专讜驻讜住 讜讻诇 砖讻谉 讗诐 诪谞讛讜 讗讘讬讛诐 讗驻讟专讜驻讜住 讜诇诪讚转 砖讛讗驻讟专讜驻讜住 转讜专诐 讘谞讻住讬 讬转讜诪讬诐 讜诪讛 砖讗诪专讜 讘讙诪专讗 讗转诐 讜诇讗 砖讜转驻讬谉 讗转诐 讜诇讗 讗专讬住讬谉 讗转诐 讜诇讗 讗驻讟专讜驻住讬谉 讗讬谉 讛诇讻讛 讻谉 讗诇讗 讛砖讜转驻讬谉 转讜专诪讬谉 讗讞讚 讘诇讗 专砖讜转 讞讘专讜 讜讻谉 讗专讬住 砖诇讗 诪讚注转 讘注诇讬讜 讗诇讗 讗诐 讻谉 诪讬讞讜 讛讘注诇讬诐 讘讬讚讜 拽讜讚诐 砖讬转专讜诐 讜讻谉 讛讗驻讟专讜驻讜住 讘谞讻住讬 讬转讜诪讬诐 讘讬谉 诇讛讗讻讬诇 讘注讜讚诐 拽讟谞讬诐 讘讬谉 诇讛谞讬讞 注讚 砖讬讙讚诇讜 讜讬砖 驻讜住拽讬诐 讘讗驻讟专讜驻讜住 讚讜拽讗 诇讛讗讻讬诇 讗讘诇 诇讛谞讬讞 诇讗 讜讗祝 讙讚讜诇讬 讛驻讜住拽讬诐 讛讘讬讗讜讛 讻谉 讻驻砖讜讟讛 砖诇 讘专讬转讗 讗诇讗 砖讙讚讜诇讬 讛诪讞讘专讬诐 讜讙讚讜诇讬 讛诪驻专砖讬诐 讻转讘讜讛 讻讚讘专讬谞讜 讜诪"诪 砖讗专 讘谞讬 讗讚诐 讻诇 砖转专诐 讗转 砖讗讬谞讜 砖诇讜 讘诇讗 专砖讜转 讛讘注诇讬诐 讗讬谉 转专讜诪转讜 转专讜诪讛:



讝讛讜 讘讬讗讜专 讛诪砖谞讛 讜讻谉 讛诇讻讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



讗驻讟专讜驻讜住 讬砖 诇讜 专砖讜转 诇诪讻讜专 讘谞讻住讬 讬转讜诪讬诐 诇讻诇 诪讛 砖讬专讗讛 砖讛讜讗 转讜注诇转 讛讬转讜诪讬诐 讛谉 驻讬专讜转 讬讬谞讜转 砖诪谞讬诐 讜住诇转讜转 讛谉 讘讛诪讛 注讘讚讬诐 讜砖驻讞讜转 讜拽专拽注讜转 讘讬谉 诇讛讗讻讬诇 讘讬谉 诇讛谞讬讞 注诇 讛讚专讱 砖驻住拽谞讜讛 讘转专讜诪讛 讜讬砖 驻讜住拽讬诐 讚讜讜拽讗 诇讛讗讻讬诇 注诇 讛讚专讱 砖讘讬讗专谞讜 讘转专讜诪讛 讜诪注转讛 讛诐 驻讜住拽讬诐 讝讜 砖讛讜讝讻专讛 讘讘专讬转讗 讗祝 砖讻诇 诇讛谞讬讞 讗讬谉 诇讛诐 专砖讜转 讗祝 诇诪讻讜专 讘专讬讞讜拽 讻讚讬 诇讙讗讜诇 讘拽专讜讘 讗讜 讘专注讛 讻讚讬 诇讙讗讜诇 讘讬驻讛 讜诪讜爪讬讗讬谉 讗转 砖诇讛诐 诇讚讘专 诪爪讜讛 讘讻诇 讚讘专 砖讬砖 诇讜 拽讬爪讘讗 讻讙讜谉 住讜讻讛 诇讜诇讘 爪讬爪讬转 砖讜驻专 住驻专 转讜专讛 转驻诇讬谉 讜诪讝讜讝讛 讜诪讙诇讛 讗诇讗 砖讘讚讘专 砖讗讬谉 诇讜 拽讬爪讘讗 讗讬谉 诪讜爪讬讗讬谉 讗转 砖诇讛谉 讻讙讜谉 驻住讬拽转 爪讚拽讛 砖讘讻诇 砖注讛 讜砖注讛 注谞讬讬诐 注讜诪讚讬诐 讜讘讗讬诐 讜讻谉 驻讚讬讜谉 砖讘讜讬讬诐 讜转谞讞讜诪讬 讗讘诇讬诐 讜讗讬谉 专砖讗讬谉 诇讚讜谉 诇讛诐 诇讞讜讘 注诇 诪谞转 诇讝讻讜转 专"诇 砖讗注"驻 砖谞转讻讜谞讜 诇讝讻讜转 讛讜讗讬诇 讜讬爪讗讛 诇讛诐 诇讞讜讘讛 讗讬谞讜 讻诇讜诐 讜诪讛 砖讬砖 诇讛拽砖讜转 诪讝讜 诇诪讛 砖讗诪专讜 讘砖谞讬 砖诇 拽讚讜砖讬谉 讘讬转 讚讬谉 诪注诪讬讚讬谉 诇讛诐 讗驻讟专讜驻讜住 诇讞讜讘 注诇 诪谞转 诇讝讻讜转 讻讘专 讘讬讗专谞讜讛讜 砖诐 讜讗讬谉 诇讛诐 诇诪讻讜专 砖讚讜转 讜诇讬拽讞 注讘讚讬诐 诪驻谞讬 砖讗讬谉 诇讛诐 诇讛讞诇讬祝 拽讬讬诐 讘讻诇讛 讜诪"诪 讗诐 讗讬谉 讘讛诐 讘讻讚讬 诇注讘讜讚 拽专拽注讜转讬讛诐 诪讜讻专讬谉 诇讛诐 诇拽谞讜转 砖讜讜专讬诐 诇讞专讬砖讛 砖讛专讬 爪讜专讱 拽专拽注 讛诐 讜讻诪讜 砖讗诪专 讗讞讚 诪讞讻诪讬讛诐 诪讬诪讬 诇讗 拽专讬转讬 诇讗砖转讬 讗砖转讬 讜诇砖讜专讬 砖讜专讬 讗诇讗 诇讗砖转讬 讘讬转讬 讜诇砖讜专讬 砖讚讬 讜诪注转讛 讗讬谉 爪专讬讱 诇讜诪专 砖诪讜讻专讬谉 注讘讚讬诐 讜诇讜拽讞讬谉 砖讚讜转 讜讻谉 诪注转讛 讗注"驻 砖讗讬谉 讗驻讟专讜驻住讬谉 专砖讗讬谉 诇讛讜爪讬讗 注讘讚讬诐 诇讞讬专讜转 砖讛专讬 讗讬谉 诇讛诐 讘讜 拽谞讬谉 讛讙讜祝 讻讚讬 诇砖讞专专 诪讜讻专讬谉 讗讜转诐 诇讗讞专讬诐 诇讬拽讞 讘讛诐 砖讚讜转 讜讛讗讞专讬诐 诪砖讞专专讬谉 讜讬砖 驻讜住拽讬诐 砖讗祝 讛讜讗 谞讜转谉 讚诪讬 注爪诪讜 讜讬讜爪讗 诪驻谞讬 砖讛讜讗 讻诪讜讻专 诇讜 讜讛诐 住讜讘专讬诐 砖讛讻住祝 讙讜诪专 讻诪讜 砖讘讬讗专谞讜 讚注转诐 讘驻专拽 讛砖讜诇讞 讜讗驻讟专讜驻讜住 讝讛 爪专讬讱 诇讞砖讘 注诪讛谉 讘讗讞专讜谞讛 讜讙讚讜诇讬 讛驻讜住拽讬诐 讻转讘讜 砖讗讬谞讜 爪专讬讱 讜诪驻谞讬 砖讗注"驻 砖讗诪专讜 讛诇讻讛 讻专讘讬 诪讞讘专讜 讚讜拽讗 诪讞讘专讜 讗讘诇 诇讗 诪讗讘讬讜 讜砖诪讗 转讗诪专 砖诪讗 讗讞专 讛讬讛 砖讗诇讜 讗讘讬讱 讛讬讛 讛讬讗讱 谞砖谞讜 讚讘专讬 专讘讬 讘转讞诇讛 讗讬谉 讝讛 讻诇讜诐 砖诪住讚专讬 讛讘专讬转讗 砖讛诐 专' 讞讬讬讗 讜讘专 拽驻专讗 讛讬讜 诪拽讚讬诪讬诐 讗转 讚讘专讬讜 诇专讜讘 诪注诇转讜 讜讻谉 讛讬讗 讘注讬专讜讘讬谉 诇"讘 讗' 讜讗诪专讜 讘讛 讘住讜驻讗 讗诪专 专讘讬 谞专讗讬谉 讚讘专讬 诪讚讘专讬 讗讘讗 讗诇讗 砖谞专讗讛 砖讛诇讻讛 讻专' 讗诇讗 砖诪"诪 讞砖讜讘 讝讛 讙讚讜诇讬 讛专讘谞讬诐 驻讬专砖讜 讘讜 砖讘讜注讛 讜讗"讻 诪讛 讛讜爪专讻谞讜 诇讬砖讗 讜诇讬转谉 讘讛 讗诐 讛诇讻讛 讻专讘讬 讗诐 讻专砖讘"讙 讗诐 诪谞讛讜 讗讘讬 讬转讜诪讬诐 讛讚讘专 讬讚讜注 砖讗讬谞讜 谞砖讘注 讘讟注谞转 住驻拽 讜讗诐 诪谞讜讛讜 讘讬转 讚讬谉 讛讚讘专 讬讚讜注 砖谞砖讘注 讘讟注谞转 住驻拽 讻诪讜 砖讬转讘讗专 诇诪讟讛 注讚 砖诪转讜讱 讻讱 驻讬专砖讜讛 专讘讬诐 讘谞转诪谞讛 诪讗诇讬讜 讻讙讜谉 住诪讻讜 讬转讜诪讬诐 注诇讬讜 讜讗"讻 讜讚讗讬 专讗讜讬 诇驻住讜拽 讻专砖讘"讙 砖诇讗 诇讬砖讘注 讜拽诇 讜讞讜诪专 诪诪讬谞讛讜 讗讘讬 讬转讜诪讬诐 讚讞讬讬砖转 讘讬讛 讚讬诇诪讗 诪讬诪谞注 讜讻诇 砖讻谉 讛讻讗 讚讗转讬 诇讗诪谞讜注讬 讜诇讗 注讜讚 砖讗祝 讚专讱 驻讬专讜砖 讗讬谉 谞专讗讛 诇讜诪专 砖讬讛讗 专' 诪讝拽讬拽 诇砖讘讜注讛 诪讬 砖讛讬转讜诪讬诐 谞住诪讻讬诐 注诇讬讜 讗诇讗 砖注拽专 讛讚讘专讬诐 讘讞砖讜讘 讝讛 砖讗讬谞讜 谞讗诪谉 诇注谞讬谉 砖讘讜注讛 讗诇讗 驻讬专讜砖讛 讘讗讜转诐 砖讗讬谉 谞砖讘注讬谉 讘住诪讻讜 注诇讬讜 讗讜 诪讬谞讛讜 讗讘讬 讬转讜诪讬诐 讜讗注"驻 砖讗讬谉 砖诐 砖讘讜注讛 诪讝拽讬拽讜 专' 诇讞砖讘 注诪讛诐 讘诇讗 砖讘讜注讛 砖诪讗 讬砖讘讬注讜讛讜 诪讟注谞转 讜讚讗讬 讜讘讝讜 讜讚讗讬 谞专讗讛 砖讛诇讻讛 讻专讘讬:



讜讗讬谉 注讜砖讬谉 讘讬转 讚讬谉 讗驻讟专讜驻讜住 谞砖讬诐 讜注讘讚讬诐 讜讗讬谉 爪专讬讱 诇讜诪专 拽讟谞讬诐 讗讘诇 诪讬谞讛讜 讗讘讬 讬转讜诪讬诐 讘讗砖讛 讜注讘讚 诪讬讛讗 讛专讬 讛讜讗 讗驻讟专讜驻讜住 讙诪讜专 讜讻谉 讻诇 砖讘砖注转 讛诪谞讜讬 谞转驻专砖 诇讜 诇诪讻讜专 讻诪讛 砖讬专讗讛 讘注讬谞讬讜 讗诐 诇讛讗讻讬诇 讗诐 诇讛谞讬讞 讻诪讛 砖讬专爪讛 讛讻诇 讛讜诇讱 讗讞专 讛转谞讗讬:



讻讘专 讬讚注转 砖讚讘专 转讜专讛 诪注讜转 拽讜谞讜转 讜诪讛 讟注诐 讗诪专讜 诪砖讬讻讛 拽讜谞讛 讙讝讬专讛 砖诪讗 讬讗诪专 诇讜 谞砖专驻讜 讞讟讬讱 讘注诇讬讛 讜诪"诪 讘讛拽讚砖 讻诇 砖拽谞讬谉 讛讻住祝 转讜注诇转 讗爪诇讜 拽讜谞讛 讘讻住祝 讻讚讬谞讜 讜讻诇 砖讛讬讗 讛讬讝拽 讗爪诇讜 讗讜诪专讬谉 诇讗 讬讛讗 讻讞 讛讚讬讜讟 讞诪讜专 诪讛拽讚砖 讜讻谉 讛讚讬谉 讘讬转讜诪讬诐 讜讻诪讜 砖讗诪专讜 谞讻住讬 讬转讜诪讬诐 讛专讬 讛谉 讻讛拽讚砖 讜诪"诪 讗讬谉 讛诪讚讛 砖讜讛 讘讬转讜诪讬诐 讜讘讛拽讚砖 诪讻诇 讜讻诇 讜讻讬爪讚 讛讜讗 讛讚讬谉 诪砖讜讱 驻讬专讬 诪讬转诪讬 讜诇讗 谞驻专注讜 讛讬转讜诪讬诐 注讚讬谉 讗诐 讛讜拽专讜 讬讻讜诇讬谉 讛讬转讜诪讬诐 讗讜 讗驻讟专讜驻讜住 砖诪讻专 讘砖讘讬诇诐 诇讞讝讜专 砖拽谞讬谞诐 讜讛拽谞讗转诐 讘讻住祝 讜诇讗 讘诪砖讬讻讛 讜讗诐 讛讜讝诇讜 诇讗 讬讛讗 讻讞 讛讚讬讜讟 讞诪讜专 诪砖诇 讛拽讚砖 讗讜 诪砖诇 讬转讜诪讬诐 讜拽谞讜 讘诪砖讬讻讛 讜诪讝拽讬拽讬谉 讗讜转诐 诇驻专讜注 讗诪砖讬讻讜 诇讛讜 驻讬专讬 诇讬转诪讬 讗讬拽讜专 诇讗 讬讛讗 讻讞 讛讚讬讜讟 讞诪讜专 诪讛诐 讜讗讬谉 讛诪讜讻专 讬讻讜诇 诇讞讝讜专 讜讻谉 讘讛拽讚砖 讜讗诐 讛讜讝诇讜 砖讜专转 讛讚讬谉 砖讬讛讜 讬讻讜诇讬谉 诇讞讝讜专 讛讜讗讬诇 讜诇讗 驻专注讜 讗诇讗 讚转拽讬谞讜 诇讛讜 讘讛讗 讚诇讗 诇讬讛讚讜专 讚讝讬诪谞讬谉 讚诪讬爪讟专讻讬 诇讛讜 驻讬专讬 讜讗讬谉 诇讛诐 讘诪讛 诇拽谞讜转 讜讗讬谉 诪讜爪讗讬谉 诪讬 砖讬诪讻讜专 诇讛诐 讘讛拽驻讛 讜诪"诪 讘讛拽讚砖 讬讻讜诇 讛讙讝讘专 诇讞讝讜专 砖讗讬谉 讛拽讚砖 讘诇讗 讚诪讬诐 讜诇讬讻讗 专注讛 诇讙讘讬讛 讬讛讘讬 讬转诪讬 讝讜讝讬 讗驻讬专讬 讜诇讗 诪砖讻讜 讗诐 讛讜讝诇讜 诇讗 讬讛讗 讻讞 讛讚讬讜讟 讞诪讜专 诪讛诐 讜讬讻讜诇讬诐 诇讞讝讜专 讗诇讗 砖诪拽讘诇讬诐 诪讬 砖驻专注 讜讘讛拽讚砖 诪讬讛讗 讗讬谉 讙讝讘专 讬讻讜诇 诇讞讝讜专 讚诇讗讜 讘专 拽讘讜诇讬 诪讬 砖驻专注 讛讜讗 讗讬拽讜专 砖讜专转 讛讚讬谉 砖诇讗 讬讛讗 讛诪讜讻专 讬讻讜诇 诇讞讝讜专 讚讬转诪讬 拽谞讜 讘讻住驻讗 讗诇讗 砖讗诐 谞讗诪专 讻谉 讬讗诪专 讛诪讜讻专 讛专讬 讛谉 讘专砖讜转讱 讜讗诐 谞砖专驻讜 谞砖专驻讜 讜诪转讜讱 讻讱 讬讻讜诇 讛诪讜讻专 诇讞讝讜专 讜讻谉 讘讛拽讚砖 讜讬砖 讞讜诇拽讬诐 讘讛拽讚砖 诪驻谞讬 砖诪谉 讛住转诐 诪砖讜诐 讻讘讜讚 讛拽讚砖 讟专讞 讜诪爪讬诇 讜砖诪讗 转讗诪专 讜讗诐 谞砖专驻讜 讬讞讝讜专 讛讬转讜诐 讜讬转讞讬讬讘 讛诪讜讻专 诇讛讞讝讬专 诇讜 诪注讜转 转讚注 砖诪讻讗谉 诇诪讚讜 诪讙讚讜诇讬 讛专讗砖讜谞讬诐 砖诪砖谞砖专驻讜 讗讬谉 讛诇讜拽讞 讬讻讜诇 诇讞讝讜专 砖讗讬谉 讛诪讜讻专 讞讬讬讘 讘讗讞专讬讜转诐 讗诇讗 砖讙讚讜诇讬 讛驻讜住拽讬诐 讻转讘讜 砖讗祝 诇讗讞专 讛讗讜谞住 讬讻讜诇 (讛诪讜讻专) [讛诇讜拽讞] 诇讞讝讜专 讜拽砖讛 诇驻专砖 诇讚注转诐 讝讜 砖讘讻讗谉 讗诇讗 砖诪"诪 讻转讘讜 讘讛 讙讚讜诇讬 讛诪驻专砖讬诐 砖诪讗讞专 砖讛转拽谞讛 诇转讜注诇转 砖谞讬讛诐 讛讬转讛 诇讚注转 讙讚讜诇讬 讛驻讜住拽讬诐 砖讬讛讗 讛诪讜讻专 讬讻讜诇 诇讞讝讜专 诪爪讚 专讬讜讞 讛诪转讞讚砖 讜砖讬讛讗 讛诇讜拽讞 讬讻讜诇 诇讞讝讜专 诪爪讚 讛讗讜谞住 讗祝 讛诪讜讻专 讬讻讜诇 诇讜诪专 讛转拽谞讛 讙诐 诇讬 讙诐 诇讱 讜讻诇 砖讗讬谉 讛转拽谞讛 谞砖讗专转 讗爪诇讬 诇讞讝讜专 诪爪讚 讛讬讜拽专 讗讬谞讛 谞砖讗专转 讗爪诇讱 诇讞讝讜专 讘讛 讗讞专 讛讗讜谞住 讜诪转讜讱 讻讱 谞讜讞 诇谞讜 诇转拽谉 诇讬转讜诪讬诐 砖讬讛讗 讛诪讜讻专 讬讻讜诇 诇讞讝讜专 讜砖谞讜讜转专 诇讜 专讬讜讞 讜讬讜拽专 讻讚讬 砖讬讛讗 讻讞 讘讬讚诐 诇讞讝讜专 讗诐 谞讗谞住讜 讘专砖讜转 诪讜讻专 讜讻讘专 讛讗专讻谞讜 讘讚讬谉 讝讛 讘讻诇 讛爪讜专讱 讘驻专拽 讛讝讛讘:





转讜住驻讜转 专讬"讚

诪转谞讬' 讬转讜诪讬诐 砖住诪讻讜 讗爪诇 讘"讛 讞讬讬讘 诇注砖专 驻讬专讜转讬讛谉 诪驻谞讬 转讬拽讜谉 讛注讜诇诐 讗驻讜讟专讜驻讜住 砖诪讬谞讛讜 讗讘讬 讬转讜诪讬诐 讬砖讘注 诪讬谞讜讛讜 讘"讚 诇讗 讬砖讘注 讗讘讗 砖讗讜诇 讗讜诪专 讞讬诇讜祝 讛讚讘专讬诐 讛诪讟诪讗 讜讛诪讚诪注 讜讛诪谞住讱 讘砖讜讙讙 驻讟讜专 讘诪讝讬讚 讞讬讬讘 讛讻讛谞讬诐 砖驻讬讙诇讜 讘诪拽讚砖 诪讝讬讚讬诐 讞讬讬讘讬诐 驻讬' 讬转讜诪讬诐 砖住诪讻讜 诪讗诇讬讛谉 讗爪诇 讘"讛 讜诇讗 谞转诪谞讛 讗驻讜讟专讜驻讜住 注诇讬讛谉 诇讗 诪驻讬 讘"讚 讜诇讗 诪驻讬 讗讘讬讛诐 讞讬讬讘 讗讜转讜 讘"讛 诇注砖专 驻讬专讜转讬讛谉 诪驻谞讬 转讬拽讜谉 讛注讜诇诐 砖讚讬谉 讗驻讜讟专讜驻讜住 讬砖 诇讜 讻讬讜谉 砖讛谉 住诪讜讻讬谉 注诇讬讜:



讜专诪讬谞讛讜 讗转诐 讜诇讗 砖讜转驻讬诐 讗转诐 讜诇讗 讗专讬住讬诐 讗转诐 讜诇讗 讗驻讜讟专讜驻讬谉 讗转诐 讜诇讗 讛转讜专诐 讗转 砖讗讬谞讜 砖诇讜 驻讬' 讻谉 转专讬诪讜 讙诐 讗转诐 讗转诐 讜诇讗 砖讜转驻讬诐 砖讗诐 讛讬讜 砖谞讬讛诐 砖讜转驻讬诐 讘砖讚讛 讗讬谉 讛讗讞讚 专砖讗讬 诇转专讜诐 讞诇拽 讞讘讬专讜 讘诇讗 专砖讜转 讞讘讬专讜 讜讻谉 讛讗专讬住 诇讗 讬转专讜诐 讞诇拽 讘"讛 讘诇讗 专砖讜转讜 讜讻谉 讛讗驻讜讟专讜驻讜住 讗讬谞讜 专砖讗讬 诇转专讜诐 驻讬专讜转 砖诇 讬转讜诪讬诐. 讻诇 讗诇讜 诪驻谞讬 砖讗讬谞谉 砖诇讛谉 讜讗讬谉 讗讚诐 转讜专诐 讚讘专 砖讗讬谞讜 砖诇讜 讜讗讬 拽' 讜讛转谞谉 讘驻"讙 讚转专讜诪讜转 讛砖讜转驻讬谉 砖转专诪讜 讘讝讛 讗讞专 讝讛 专' 注拽讬讘讗 讗讜诪专 转专讜诪转 砖谞讬讛诐 转专讜诪讛 讜讞讻"讗 转专讜诪转 讛专讗砖讜谉 转专讜诪讛 专' 讬讜住讬 讗讜诪专 讗诐 转专诐 讛专讗砖讜谉 讻砖讬注讜专 讗讬谉 转专讜诪转 讛砖谞讬 转专讜诪讛 讜讗诐 诇讗 转专讜诪转 讛砖谞讬 转专讜诪讛. 讘讚"讗 讘砖诇讗 讚讘专 讗讘诇 讗诐 讛专砖讛 讗转 讘谉 讘转讜 讗讜 注讘讚讜 讗讜 砖驻讞转讜 诇转专讜诐 转专讜诪转讜 转专讜诪讛 讜讻讜' 讚讗诇诪讗 讛砖讜转祝 砖转专诐 讗驻讬诇讜 砖诇讗 讘专砖讜转 转专讜诪转讜 转专讜诪讛 讬"诇 讻讙讜谉 砖讛讬讜 砖讜转驻讬谉 讘驻讬专讜转 讚诪住转诪讗 谞讬讞讗 诇讬讛 诇砖讜转祝 讘诪讗讬 讚注讘讬讚 讞讘专讬讛 讜诪讗讬 讚讗诪专讬' 讛讻讗 讗转诐 讜诇讗 砖讜转驻讬谉 讻讙讜谉 砖讛讬讜 砖讜转驻讬谉 讘砖讚讛 讜诇讗 讘驻讬专讜转 砖讛讬讜 诪讞诇拽讬谉 讛驻讬专讜转 讜讻诇 讗讞讚 讛讬讛 诪讜诇讬讱 讗转 讞诇拽讜 讘讘讬转讜. 讗诪专 专讘 讞住讚讗 诇讗 拽' 讻讗谉 诇讛讗讻讬诇 讻讗谉 诇讛谞讬讞 驻讬' 诪讛 砖爪专讬讻讬诐 讛讬转讜诪讬诐 诇讗讻讜诇 诪注砖专 讜转讜专诐 诇讛诐 诪驻谞讬 砖讛诐 拽讟谞讬诐 讜转专讜诪转 讛拽讟谉 讗讬谞讛 转专讜诪讛 讻讚转谞谉 讘专讬砖 转专讜诪讜转 讞诪砖讛 诇讗 讬转专讜诪讜 讜讗诐 转专诪讜 讗讬谉 转专讜诪转谉 转专讜诪讛 讛讞专砖 讜讛砖讜讟讛 讜讛拽讟谉 讜讛转讜专诐 讗转 砖讗讬谞讜 砖诇讜 讜注讜讘讚 讻讜讻讘讬诐 砖转专诐 讗转 砖诇 讬砖专讗诇 讗驻讬诇讜 讘专砖讜转 讗讬谉 转专讜诪转谉 转专讜诪讛 讗讘诇 诇讛谞讬讞 讗转 讛转讘讜讗讛 诪注讜砖专转 讘讗讜爪专 注讚 砖讬讙讚讬诇讜 讗讬谞谉 专砖讗讬谉 诇注砖专 诇讻砖讬讙讚讬诇讜 讬注砖专讜 讛诐 讜讗讬 拽' 讻讬讜谉 砖讗讬谉 讛讗驻讜讟专讜驻住讬诐 专砖讗讬谉 诪谉 讛转讜专讛 诇转专讜诐 讜诇注砖专 讛讬讗讱 转讜专诪讬谉 讻讚讬 诇讛讗讻讬诇 讜讛诇讗 转专讜诪转谉 讛讬讗 讟讘诇 讜讛讬讗讱 讬讗讻诇讜 讗讜转讛 讛讻讛谞讬诐 讬"诇 讚讘"讚 讛驻拽讬专讜 谞讻住讬 讛讬转讜诪讬诐 砖讬讛讜 讛讗驻讜讟专讜驻住讬谉 转讜专诪讬诐 讗转 砖讗讬谞讜 砖诇讛诐 讜讚讜拽讗 诇讛讗讻讬诇 讝讬讻讜讛讜 讘"讚 讗讘诇 诇讛谞讬讞 诇讗 讜讻讱 讬"诇 讘诪讻讬专转 讛注讘讚讬诐 讚讗诪专讬' 诇拽诪谉 砖讛讗驻讜讟专讜驻住讬诐 诪讜讻专讬谉 讗讜转谉 诇讗讞专讬诐 讜讗讜转谉 讛讗讞专讬诐 讬讻讜诇讬谉 诇砖讞专专谉 讜诇讛转讬专谉 讘讘转 讬砖专讗诇 讜诇讗 讗诪专讬谞谉 讻讬讜谉 砖讛讗驻讜讟专讜驻住讬诐 讗讬谞谉 讘注诇讬诐 谞诪爪讗 砖拽谞讬谉 讛诇讜拽讞 讗讬谞讜 讻诇讜诐 讜讗讬谞讜 讬讻讜诇 诇砖讞专专讜 讗诇讗 讘"讚 讛驻拽讬专讜诐 砖讬讛讜 讛讗驻讜讟专讜驻讜住讬诐 讝讜讻讬诐 讘讛谉 讜诪讻讬专转谉 诪讻讬专讛 讙诪讜专讛 讛讬讗 讗讘诇 诇砖讞专专诐 诇讗 讝讬讻讜诐 讘"讚 砖讻诇 诪讛 砖注砖讜 诇讗 注砖讜 讗诇讗 诇转讬拽讜谉 讛讬转讜诪讬诐 讜讗诐 讬注砖讜 注"讚 讘"讚 讛专讬 讛谉 讘注诇讬诐 讜讗诐 诇讗讜 讛专讬 讛谉 讻谞讻专讬诐:



讜讛转谞讬讗. 住讬讜注讗 讗驻讜讟专讜驻住讬谉 转讜专诪讬谉 讜诪注砖专讬谉 诇讛讗讻讬诇 讗讘诇 诇讗 诇讛谞讬讞 讜诪讜讻专讬谉 讘讛诪讛 注讘讚讬诐 讜砖驻讞讜转 砖讚讜转 讜讻专诪讬诐 诇讛讗讻讬诇 讗讘诇 诇讗 诇讛谞讬讞 讜注讜砖讬诐 诇讛谉 住讜讻讛 讜诇讜诇讘 讜爪讬爪讬转 讜讻诇 讚讘专 砖讬砖 诇讛谉 拽爪讘讛 诇讗转讜讬讬 砖讜驻专 讜诇讜拽讞讬诐 诇讛谉 住"转 转驻讬诇讬谉 讜诪讝讜讝讜转 讜讻诇 讚讘专 砖讬砖 诇讜 拽爪讘讛 诇讗转讜讬讬 诪讙讬诇讛 讜讗讬谉 驻讜住拽讬谉 注诇讬讛谉 爪讚拽讛 讜讗讬谉 驻讜讚讬谉 注诇讬讛谉 讗转 讛砖讘讜讬讬谉 讜讻诇 讚讘专 砖讗讬谉 诇讜 拽爪讘讛 诇讗转讜讬讬 转谞讞讜诪讬 讗讘诇讬诐 讜讗讬谉 讛讗驻讜讟专讜驻住讬谉 专砖讗讬谉 诇讚讜谉 讘谞讻住讬 讬转讜诪讬诐 注"诪 诇讝讻讜转 驻讬' 讗诐 讘讗讜 诇讚讬谉 讜诇讟注讜谉 注诇 谞讻住讬 讬转讜诪讬诐 讗讬谉 讛讗驻讜讟专讜驻讬谉 专砖讗讬谉 诇讚讜谉 注诪讛谉 讜讗诐 谞转讞讬讬讘讜 讗讬谉 讞讬讜讘谉 讞讬讜讘 讜讗注"讙 砖讻讜谞转诐 讻讚讬 诇讝讻讜转诐 讗诇讗 诪诪转讬谞讬谉 诇讛谉 注讚 砖讬讙讚讬诇讜 砖讗讬谉 谞讝拽拽讬谉 诇谞讻住讬 讬转讜诪讬诐 注讚 砖讬讙讚讬诇讜 讜讗注"驻 砖讬砖 诇讛谉 讗驻讜讟专讜驻讜住 讜讗讬谉 讛讗驻讜讟专讜驻讬谉 专砖讗讬谉 诇诪讻讜专 讘专讞讜拽 讜诇讙讗讜诇 讘拽专讜讘 诇诪讻讜专 讘专注 讜诇讙讗讜诇 讘讬驻讛 诪"讟 讚讬诇诪讗 诪讬砖转讚驻讬:



讜讗讬谉 讛讗驻讜讟专讜驻讬谉 专砖讗讬谉 诇诪讻讜专 砖讚讜转 讜诇讬拽讞 注讘讚讬诐 讗讘诇 诪讜讻专讬谉 注讘讚讬诐 讜诇讜拽讞讬谉 讘讛谉 砖讚讜转 专砖讘"讙 讗讜诪专 讗祝 讗讬谉 诪讜讻专讬谉 注讘讚讬诐 讜诇讜拽讞讬谉 砖讚讜转 诪"讟 讚讬诇诪讗 诇讗 诪讬砖驻讬讬谉 讜讗讬谉 讗驻讜讟专讜驻讬谉 专砖讗讬诐 诇讛讜爪讬讗 注讘讚讬诐 诇讞讬专讜转 讗讘诇 诪讜讻专讬谉 讗讜转谉 诇讗讞专讬诐 讜讗讞专讬诐 诪讜爪讬讗讬谉 讗讜转谉 诇讞讬专讜转 讜爪专讬讱 诇讞砖讜讘 注诪讛谉 讘讗讞专讜谞讛 讚讘专讬 专' 专砖讘"讙 讗讜诪专 讗讬谞讜 爪专讬讱 驻讬' 爪专讬讱 诇讞砖讘 注诪讛谉 讜诇讛砖讘注 诇讛谉 砖诇讗 谞砖讗专 讘讬讚讜 诪砖诇讛谉 讻诇讜诐 讜讗讬谉 注讜砖讬谉 讗驻讜讟专讜驻讜住 谞砖讬诐 讜注讘讚讬诐 讜拽讟谞讬诐 讜讗诐 诪讬谞谉 讗讘讬 讬转讜诪讬诐 讛专砖讜转 讘讬讚讜 讜砖"诪 讚讘讗驻讜讟专讜驻讜住 砖诪讬谞讜讛讜 讘"讚 诪讬讬专讬 讜讗转讬 专' 讻讗讘讗 砖讗讜诇 讜专砖讘"讙 讻专讘谞谉 讜诇拽诪谉 驻住拽讬' 讛诇讻讛 讻讗讘讗 砖讗讜诇:





诪讛专砖"讗 - 讞讬讚讜砖讬 讛诇讻讜转

讙诪专讗 讗祝 诇讗 诇诪讻讜专 注讘讚讬诐 讜诇讬拽讞 砖讚讜转 诪"讟 讚诇诪讗 诇讗 诪砖驻讬讬谉 讻讜' 讜转"拽 驻诇讬讙 讘讛讗 讜诇讗 讞讬讬砖 诇诇讗 诪砖驻讬讬谉 讜讛讗 讚诇讗 讞讬讬砖 讛讻讗 诇讚诇诪讗 转砖讚讜祝 讻讚诇注讬诇 讙讘讬 诇诪讻讜专 讘专讞讜拽 讜诇讙讗讜诇 讘拽专讜讘 诪砖讜诐 讚讘注讘讚讬诐 讗讬讻讗 诇诪讬讞砖 讟驻讬 诇转讬讜讛讗 诪讘砖讚讛 讚砖诪讗 讬讞诇讛 讜砖诪讗 讬诪讜转 讜拽"诇:





讞讻诪转 砖诇诪讛

讙诪' 讜讗讞专讬诐 诪讜爪讬讗讬谉 讗讜转讜 诇讞讬专讜转 讻讜'. 谞"讘 讛讟注诐 诪驻讜专砖 讘转讜住' 讚祝 诇"讞 讘讚"讛 讗讬谉 讛讙讝讘专讬诐 讻讜':


砖诐 讗谞讬 诇讛专讜住 讜讗转讛 诇讘谞讜转 讻讜'. 谞"讘 驻讬' 诇驻讬 砖诪诪讜谉 注讝讘讜谉 讗讘讬讛诐 讛讬讛 讘讗 讘讗讬住讜专 讗讜 注"讬 讙讝讬诇讛 讜砖拽专 讗讜 注"讬 专讘讬转:


专砖"讬 讘讚"讛 讚讻诇 讘讬 砖讬诪砖讬 讻讜'. 谞"讘 住转诐 讘讬 砖诪砖讬 讛讜讗 注专讘 砖讘转 讻诪讜 砖驻讬专砖 专砖"讬 讘讻转讜讘讜转 讚祝 拽"讙:


转讜住' 讘讚"讛 讬讛讘讬 讬转诪讬 讝讜讝讬 讻讜' 讜讬"诇 讚讛转诐 拽谞讬 讘讻住祝 讻讜'. 谞"讘 驻讬' 注讬拽专 拽谞讬谞讜 讘讻住祝 讜诇讗 转诪爪讗 诪砖讬讻讛 诇讙讘讜讛 诇讗驻讜拽讬 讛讚讬讜讟 注讬拽专 拽谞讬谞讜 讘诪砖讬讻讛 讗祝 砖诪讚讗讜专讬讬转讗 谞诪讬 拽讜谞讛 讘讻住祝 诇专讘讬 讬讜讞谞谉 诪讻诇 诪拽讜诐 住转诐 拽谞讬谞讜 诇讛讬讜转 拽讜谞讛 诪诪砖 砖诇讗 讬讻讜诇 诇讞讝讜专 讗讬谞讛 讗诇讗 讘诪砖讬讻讛 讜诪讻讞 讛转拽谞讛 讻讚讬 砖诇讗 讬讗诪专讜 讜诇讬砖谞讗 诪讚讗讜专讬讬转讗 诇讗讜 讚讜拽讗 拽讗诪专讬 讜讚讜"拽:





诪讛专"诐 砖讬祝

讘诪转谞讬' 诇讗 拽转谞讬 讘专讬砖讗 讗驻讜讟专讜驻讜住 住转诐 讜注讜讚 讘住讬驻讗 砖讘讬拽 讬转讜诪讬诐 砖住诪讻讜 诪讬讛讜 讛讗 诇讗 拽砖讬讗 讚讘住诪讜讱 诪驻专砖 住讘专转 讟注诐 讛诪讞诇讜拽转 讚讗讘讗 砖讗讜诇 讜专讘谞谉 讜讗讜转谉 讛住讘专讜转 诇讗 砖讬讬讻讬谉 讻诇诇 讘住诪讻讜 讜诇转专讜讬讬讛讜 讗讜 谞砖讘注 讻住讘专转 讛专诪"讛 讜讛专讗"砖 讗讜 讗讬谞讜 谞砖讘注 讻住讘专转 讛专讗讘"讚 讜专诪讘"谉 讜谞"诇 砖讚注转 讛转讜住' 讻专讗讘"讚 讜专诪讘"谉 讜专砖讘"讗 讘驻专拽 讛讻讜转讘 (讻转讜讘讜转 讚祝 驻"讞 注"讘) 讘讚"讛 讜诪讬驻诇讙讬 讘驻诇讜讙转讗 讚讗讘讗 砖讗讜诇 讜讻讜' 讚讻转讘讜 讜讘诪诪谞讛 注爪诪讛 诇讬讻讗 诇讗讜拽诪讗 讚讗诐 讻谉 诇讻"注 讛讬讜专砖讬诐 诪砖讘讬注讬谉 讗讜转讛 讚诇讗 砖讬讬讱 讘讛 讟注诪讗 讚诪讬诪谞注 讜讻讜' 讚诪谉 讛讚讬谉 讗讬谉 诪诪谞讬谉 讗砖讛 讗驻讟专讜驻讗 讛讗 诇讗"讛 诇讗 讬砖讘注 讻诪讬谞讛讜 讗讘讬 讬转讜诪讬诐 讜谞"诇 讚讗讜专讞讗 讚诪诇转讗 谞拽讬讟 讚讘"讚 诪诪谞讬谉 注砖讬专 讙讚讜诇 讙讘专讗 讚讟驻讬 谞讻住讬 讜讻讜' 讜讗讜转讜 讛讗讬砖 诪住转诪讗 诇讗 讬讟驻诇 讘注爪诪讜 讘讬转讜诪讬诐 拽讟谞讬诐 诇讛讗讻讬诇谉 讜诇讛诇讘讬砖谉 讜讻讛"讙 专拽 诪砖讻讬专讬谉 讗讜转谉 讘讬讚 讘注讛"讘 讗' 讜拽讜爪讘讬谉 诇讜 诪讝讜谞讜转 讜诪注讜转 讜讻讛"讙 讜诇讝讛 讗"诇 讘讜 讗诐 讬砖讘注 讗诐 诇讗讜 砖讗讬谉 讘讬讚讜 诪诪注讜转 讬转讜诪讬诐 专拽 诇注谞讬谉 注砖讜专讬 讜讘讗驻讟专讜驻住 砖诪讬谞讜讛讜 讘"讚 讗讬谉 砖讬讬讱 诇注砖专 讚讛讗 诇注砖专 讚讜拽讗 诇讛讗讻讬诇 砖专讬 讻讚诪住讬拽 [讜讘转讞诇讛 住"讚 讚讗祝 讘专讬讬转讗 讚讛转诐 讗讬讬专讬 讘诇讛讗讻讬诇 讚诇讙诪专讬 诪诪注讟 讗转诐 讜诇讗 讛转讜专诐 砖讗讬谞讜 砖诇讜. 讝讛 讛讬讛 讘诪讜住讙专 诪讚讘专讬 讛讙讗讜谉] 讗讘诇 讗讘讬 讬转讜诪讬诐 讚专讻讜 诇诪谞讜转 讞讘专 讜拽专讜讘 砖诇讜 砖讬讟驻诇 讘讬转讜诪讬诐 诪砖讜诐 讗讛讘讛 讜讗讞讜讛 讜专讬注讜转 砖讘讬谞讬讛诐 讜讬讛讬讛 讘诪拽讜诐 讗讘讬讛谉 诇讻诇 讚讘专 [讗祝 诇讛讗讻讬诇谉 讜诇讛诇讘讬砖谉 讜诇讻讱 谞拽讬讟 诇讬讛 讘专讬砖讗 诇注谞讬谉 诪注砖专] 讜拽"诇: 


讙诪' 讜诪讜讻专讬谉 诇讛谉 驻讬专讜转. 拽转谞讬 诇讛 诪砖讜诐 专讘讜转讗 讚讗讘诇 诇讗 诇讛谞讬讞:
诇讜诇讘 讻讜诇诇 讻诇 讚' 诪讬谞讬诐. 讜注专讘讛 诇讛讜砖注谞讗. 讙诐 讜注讜砖讬谉 拽转谞讬 诇讗 讜诇讜拽讞讬谉 讚注砖讬讬讛 砖讬讬讱 讘诇讜诇讘 讜讛讜砖注谞讗 讚讜拽讗 诇讗讜讙讚讜:


讙诪' 诇讗讬转讜讬 砖讜驻专. 讗祝 砖讬讻讜诇 诇爪讗转 讘砖诪讬注转 砖讜驻专 砖诇 讞讘讬专讜 诪砖讗"讻 讘讗讬谞讱 诇讻诐 诪砖诇讻诐 讜讻谉 诇讗转讜讬 诪讙讬诇讛 讗祝 讚讬讻讜诇 诇爪讗转 驻注诐 讘砖谞讛 讘砖诇 讞讘讬专讜. 讜讗讬谉 驻讜讚讬谉 砖讘讜讬诐 讚拽转谞讬 诪砖讜诐 讚诪爪讜讛 专讘讛 讛讬讗 诇讗 砖诪注讬谞谉 诪讻诇诇 爪讚拽讛. 诇讗转讜讬讬 转谞讞讜诪讬 讗讘讬诇讬诐 讻讜' 讚讛讜讬 诪诇转讗 讚砖讻讬讞讬 专讘讬诐 砖诐 讘"诪 讚讙诇讙诇 讛讜讗 讻讜' 讚讜诪讬讗 讚爪讚拽讛 讚讙诇讙诇 讛讜讗 注谞讬讜转 砖讻讬讞讬 讘"诪: 


讙诪' 讗诇讗 诇讞讜讘 讻讜'. 诇讜诇讬 驻专砖"讬 讛"讗 讻砖讬砖 诇讗讞专 转讘讬注讛 注诇讬讛谉 拽专讜讬 诇讞讜讘 讚讗讬谉 诇讛诐 专讬讜讞 诪住转诪讗 讜诇讝讻讜转 拽专讜讬 讻砖讬砖 诇讛谉 转讘讬注讛 注诇 讗讞专 讜驻专讬讱 讜诇讝讻讜转 讗诪讗讬 诇讗 讗讬谉 住讘专讗 砖讬诪转讬谉 讗驻讟专讜驻讗 讜讬谞讬讞 诪诪讜谉 讛讬转讜诪讬谉 讘讬讚 讗讞专讬诐 讘诇讗 专讬讜讞 注讚 砖讬讙讚诇讜 讜讻谉 专砖"讬 诇驻讬 驻讬专讜砖讜 诪爪讬讬专讜 注诇 讗讞专 砖讬砖 诇讜 转讘讬注讛 注诇 讛讬转讜诪讬诐 讜诪转专抓 讗诇讗 诇讞讜讘 讻讜' 注讻"驻 讗讬讬专讬 讘讬砖 诇讜 诇讗讞专 转讘讬注讛 注诇讬讛谉 讜讗祝 砖谞专讗讛 诇讗驻讜讟专讜驻讜住 砖讬讝讻讛 讘讚讬谉 讗讜 讗驻讬诇讜 谞专讗讛 诇讛诐 砖讝讻讜转 讛讬讗 诇讬转讜诪讬诐 砖讬讘讗讜 注转讛 诇讚讬谉 讬讜转专 诪讗诇讜 讬诪转讬谞讜 讻讙讜谉 注转讛 讬诪爪讗讜 讬讜转专 注讚讜转 讜专讗讬讛 讜讻讛"讙 讜讻谉 诪砖诪注 讻诪注讟 讘专诪讘"诐 讛讘讬讗讜 讘"讬 砖诪驻专砖 讻谉 诪诪砖: 


讙诪' 诇诪讻讜专 讘专讞讜拽 讻讜' 讜诇讙讗讜诇 讘讬驻讛 讻讜'. 诇讗 诪转讞讜讜专 诇讬 诪诇转讗 讘讟注诪讗 讚讛讗 诪诇转讗 讻讬讜谉 讚讬讻讜诇 诇注砖讜转 诇讬转讜诪讬诐 讟讜讘讛 讙讚讜诇讛 拽专讜讘 诇砖讻专 讜专讞讜拽 诇讛驻住讚 讚诪讬 诪驻讬住 讗讬讝讛 讬砖转讚祝:
讗驻砖专 诇讚拽讚拽 讜诇讙讗讜诇 [讜诇讗 谞拽讬讟 讜诇拽谞讜转] 讗驻讬诇讜 砖讚讛 砖讛讬讛 砖诇讛谉 注爪诪谉 诪拽讜讚诐 讚讛砖转讗 诇讗 砖讬讬讱 讚诇诪讗 诇讗 诪砖驻讬讬谉:


讙诪' 讚诇诪讗 诇讗 诪砖驻讬讬谉 讗讘诇 诪砖转讚驻谉 讘注讘讚讬诐 讬砖谞讜 讬讜转专 拽诇拽讜诇 诪讘砖讚讜转 讝拽谞讛 讜讞讜诇讬 讜诪讬转讛 讜讻讛"讙:


讙诪' 讜爪专讬讱 诇讞砖讜讘. 专砖"讬 驻讬专砖 讬讞砖讜讘 讜讬砖讘注 讚讗诇"讻 诪讗讬 转讜注诇转 讛讞砖讘讜谉 讻砖讬讛讬讛 谞讗诪谉 注诇 诪讛 砖讗诪专 讗讘诇 讛驻讜住拽讬诐 诇讗 驻讬专砖讜 讻谉 注讬讬谉 讘讗砖专"讬 讜讘讟讜专 住讬' 专"抓: 


讙诪' 讛专砖讜转 讘讬讚讜. 驻砖讬讟讗 讜诪讗讬 拽诪"诇 讜讬砖 讙讜专住讬谉 讛专砖讜转 讘讬讚谉 专"诇 讘讬讚 讘"讚 诇讛谞讬讞诐 讗诐 诪讬谞讛 讗讘讬 讬转讜诪讬诐 讗讜转谉 讘讞讬讬讜 注诇 讗砖专 诇讜 讜讛讬讜 讘讞讝拽转 谞讗诪谞讬诐 讘注讬谞讬讜 讗祝 砖诇讗 诪讬谞谉 讗诇讗讞专 诪讬转讛 讻讜' 注讬讬谉 讘驻讜住拽讬诐. (讬) 住讬讜诪讗 讚讗讜专讱 讛讘专讬讬转讗 [讚诇讗 讛讬讛 诇讜 诇讛讘讬讗 专拽 转讞诇转 讛讘专讬讬转讗 诇住讬讜注 讚诇讛讗讻讬诇 讜诇讗 诇讛谞讬讞] 讬"诇 诇讚讬讬拽 讛讞讬诇讜拽 讚诇讛讗讻讬诇 讜诇讛谞讬讞 讚讜拽讗 砖诇讗 转讬诪讛 讬砖 讞讬诇讜拽 讘讬谉 讗驻讟专讜驻讜住 诇讗驻讜讟专讜驻讜住 诇讝讛 诪讘讬讗 讻诇 讛讘专讬讬转讗 诪讚诪讞诇拽 诇讘住讜祝 讘诪讬谞讜讛讜 讗讘讬 讬转讜诪讬诐 讻讜' 砖"诪 讚讘专讬砖讗 讗讬谉 讞讬诇讜拽 讜拽"诇: 


讙诪' 讛谞讬 讘讬 转专讬 讜讻讜'. 诪砖讜诐 讚讗讬讬专讬 谞诪讬 讚诇讗 砖讘拽讬讛 专"诪 讜注讻讘 注诇 讬讚谉: 


讙诪' 讻诇 讘讬 砖诪砖讬. 讚爪专讬讱 砖讬讛讗 砖诇讜诐 讘讘讬转 讚谞专 砖讘转 诪砖讜诐 砖诇讜诐 讘讬转 讜转讝谞讞 诪砖诇讜诐 谞驻砖讬 讝讛 谞专 砖讘转 讜讛谞讬 讙' 讚讘专讬诐 砖爪专讬讱 砖讬讗诪专讜 注"砖 讻讜' 讘谞讬讞讜转讗 诇讗 讚专讱 专讙讝谞讜转 讚讘' 诪诇讗讻讬诐 讘讗讬诐 诪诇讗讱 讟讜讘 讜诪诇讗讱 专注 讜讻讜' 讬讛讬 专爪讜谉 讜讻讜' 讜注讚"讝 讬砖 诇讻讜讬谉 住讜专 诪专注 诪谉 讛诪诇讗讱 专注 讜注砖讛 讟讜讘 专"诇 注砖讛 讗讜转讜 讟讜讘 砖爪专讬讱 砖讬注谞讛 讗诪谉 讘注"讻 讜注"讬 诪讛 讘拽砖 砖诇讜诐 讻专"诪 讜专讚驻讛讜 诇专注 讛谞讝讻专 讻诪讜 砖讗诪专 讜讜讬 讚讗驻拽讬讛 专"诪 诇讛讗讬 讙讘专讗 讜讻讜': 


讙诪' 诇讗 拽专讗转讬 诇讗砖转讬 讗砖转讬 讜讻讜' 讗驻砖专 诇讜诪专 讻讬 拽讜专讬谉 诇讛 讗砖讛 注"砖 讝讗转 讛驻注诐 注爪诐 诪注爪诪讬 讜讘砖专 诪讘砖专讬 诇讝讗转 讬拽专讗 讗砖讛 讻讬 诪讗讬砖 诇讜拽讞讛 讝讗转 砖讛讬讗 讘转 讝讜讙讜 讜专"讬 讛讜"诇 讗砖讛 专注讛 讻诪"砖 讘讘专讗砖讬转 专讘讛 驻' 讬"讝 驻住讜拽 讗注砖讛 诇讜 注讝专 讻谞讙讚讜 讝讻讛 注讝专 讻讗砖转讜 砖诇 专' 讞谞讬谞讗 讘专 讞讻讬谞讗讬 诇讗 讝讻讛 讻谞讙讚讜 讻讗砖转讜 砖诇 专' 讬讜住讬 讜诪讬讬转讬 砖诐 注讜讘讚讗 砖讙讬专砖讛 讜谞讬住转 诇住谞讟专 讻讜'. 砖诇讗 讛讬转讛 讘转 讝讜讙讜 诇讝讛 诇讗 拽专讗讛 讘砖诐 讗砖讛 讜拽"诇: 


讘专砖"讬 讬转讜诪讬诐 砖住诪讻讜 转谞谉 讜讗注"驻 砖诇讗 谞转诪谞讛 讻讜':


讘转讜住' 讘讚"讛 讬讛讘讜 讬转诪讬 讝讜讝讬 讻讜' 讗讘诇 讬转诪讬 诪谉 讛转讜专讛 讚讬谞诐 讻讛讚讬讜讟 讚诇讗 拽谞讬 讘讻住祝 讻讜'. 注讬讬谉 讘讞"砖 讚讘专讬诐 讚讞讜拽讬诐 讗讘诇 讛谞"诇 讚讻转讘讜 讝讛 诇专"诇 讚住"诇 诪砖讬讻讛 诪驻讜专砖转 诪谉 讛转讜专讛 讚拽专讗 讜诪转谞讬' 诪住讬讬注 诇讬讛 讜讻诪讛 讙诪专讜转 讘讻诪讛 讚讜讻转讬谉 诪砖诪注 讻专"诇 讜专砖"讬 驻住拽 讻专"诇 讻讚讗讬转讗 讘诪专讚讻讬 驻专拽 讛讝讛讘 讜讗讞"讻 诪爪讗转讬 讘诪专讚讻讬 讘砖诪注转讬谉 砖讻转讘 讗诇讜 讘' 讚讘讜专讬 转讜住驻讜转 讛讱 讚讬讛讘讜 讝讜讝讬 讜讚讘讜专 砖讗讞"讻 讚讗转讬 诇诪讬诪专 讜讻讜' 讜讘讬谞讬讛诐 讻转讘 驻讬专讜砖 专"讬 讚讛讱 住讜讙讬讗 讚砖诪注转讬谉 讻专"诇 诪讚拽讗诪专 讬转讜诪讬诐 讛专讬 讛谉 讻讛拽讚砖 讜诇讗 拽讗诪专 讗讜拽诪讛 讗讚讬谞讗 讚讗讜专讬讬转讗 讻讚诇注讬诇 讙讘讬 讝讬讘讜专讬转 讗讜拽诪讛 讗讚讗讜专讬讬转讗 专拽 讘讜讬"诇 砖讬谞讛 讘注"讗 讜讚讜"拽: 


讘讗"讚 讙讘讬 驻讚讗讜讛讜 讘诪谞讛 讻讜'. 讛转诐 讛讬驻讱 诪讻讗谉 砖讛拽讚砖 讛讜讗 讛诪讜讻专 讜讻讗谉 讛讬转讜诪讬诐 讛诇讜拽讞讬谉 讜讛讜诪"诇 讗讞诇讜拽讛 讬讛讘讜 诇讛讜 讝讜讝讬 诇讬转诪讬 讗驻讬专讬 讗讬讬拽讜专 诇讗 讬讛讗 讻讞 讻讜' 讚讚诪讬讗 诪诪砖 诇讛转诐 讜讻谉 讘讗诪转 讛转诐 诪拽砖讬诐 诪讬谞讬讛 讜讛讻讗 转驻住讜 诪讜拽讚诐 讜拽"诇:





专砖"砖

讙诪专讗 讜诪讜讻专讬谉 诇讛诐 讘讛诪讛 注讘讚讬诐 讻讜' 讗讘诇 诇讗 诇讛谞讬讞. 谞"诇 讚讛讬讬谞讜 讚讜拽讗 诇讛谞讬讞 讛诪注讜转 (讜讻"讛 诇砖讜谉 讛专诪讘"诐 讘讞讬讘讜专讜) 讗讘诇 诇拽谞讜转 讘讛谉 砖讚讜转 专砖讗讬谉 讻诪讜 注讘讚讬诐 诇转"拽 诇拽诪谉. 讜讗讜诇讬 讗祝 专砖讘"讙 诪讜讚讛 讘讘讛诪讛. 讜讘讝讛 转驻讜诇 拽讜砖讬讬转 讛讞"爪 砖讛讘讬讗 讛拽"谞 注诇 转讜住' 讚砖讘转 (谞讚 讘) 砖讻' 讚讗驻讟专讜驻讜住 讛讬讛 诪注砖专 讚讛讗 诇讛谞讬讞 讗讬谉 诪注砖专讬谉. 讚讬"诇 讚讛讬讛 诪注砖专 讻讚讬 诇诪讻讜专 讜诇讬拽讞 砖讚讜转. 讜注讬' 讘专讗讘"讚 住讜祝 讛诇' 谞讞诇讜转 讜讘讛讛"诪:



砖诐 诪"讟 讚诇诪讗 诇讗 诪砖驻讬讬谉. 讛讗 讚诇"拽 讚讚诇诪讗 诪讬砖转讚驻谉 讻讚诇注讬诇 注讬' 诪讛专砖"讗. 讜诪诇砖讜谉 讛专诪讘"诐 讘讞讘讜专讜 诪砖诪注 讚讙专讬住 讙诐 讛讻讗 讚讬诇诪讗 诪砖转讚驻谉:



砖诐 讞诪专讬' 讚讬转诪讬 专讘谞讗 注讜拽讘讗. 讻"谞 讚爪"诇. 讗讜 讚爪"诇 讞诪专讬' 讚专"注 讬转诪讗. 讜讻"讛 讘专讬"祝 讘驻' 讛讝讛讘 (讚' 爪讗) 诇驻讬 讙讬专住转 诪讛专"诐 砖诐:



专砖"讬 讚"讛 诇讛讗讻讬诇. 讬转讜诪讬诐 诇讗诇转专 讞讬讬讘讬诐 诇注砖专. 谞专讗讛 讚转讬讘转 诇讗诇转专 谞诪砖讻转 诇诪讟讛 讜注讬' 讘专讗讘"讚 砖诐:



专砖"讬 讚"讛 讜讗讞专讬诐 诪讜爪讬讗讬谉. 讛谉 讬拽讞讜诐 讜讬讛讬讜 拽谞讜讬讬诐 诇讛诐. 讻爪"诇:



专砖"讬 讚"讛 诇讗 讬讛讗 讻讞 讛讚讬讜讟 讞诪讜专. 讻诇 讛讚讬讜讟 讛诪讜讻专 讬讻讜诇 讛诇讜拽讞 诇讞讝讜专 讘讜 讻"讝 砖诇讗 诪砖讻讜 讗讘诇 讗诐 诪砖讱 讻讜'. 讻爪"诇:



讘讗"讚 讚诇讬驻讜讬 讻讞 注砖讗讜诐 讻讛拽讚砖 讜诇讗 诇讛专注转 讻讞. 爪"注 讚讛专讬 讙诐 讘讛拽讚砖 诪诪砖 讗诪专讬谞谉 讘拽讚讜砖讬谉 (讻讟) 讙"讻 住讘专讗 讝讜:



转讚"讛 讬讛讘讬. 讜讗"转 讙讘讬 讛拽讚砖 讻讜'. 谞"诇 讚讘爪讬讜谞诐 讟"住 讜爪"诇 讬讛讘讬 讝讜讝讬 诇讬转诪讬 讗驻讬专讬 讗讬讬拽专 讻讜' 讚诇拽诪谉 (讘注"讘) 讜讻谉 讘拽讚讜砖讬谉 砖诐 讛拽砖讜 诪讝讛 讜讻谉 砖诐 讘专"谉. 讚诇讙讬' 砖诇驻谞讬谞讜. 讘讻讛"讙 讚讛讬讬谞讜 讘讚讬讛讬讘 讙讬讝讘专 诪注讜转 讗驻讬专讬 讜讝讜诇 诇讗 诪爪讬谞讜 砖诐 讘讙诪专讗 讚讬谞讜 诇讛讚讬讗 讜讛专诪讘"诐 讜讛专讗讘"讚 驻住拽讜 讙诐 砖诐 讚讙讬讝讘专 诪爪讬 诇讞讝讜专 讻诪讜 讛讻讗 讙讘讬 讬转讜诪讬诐 讜讻诪讜 砖讛讘讬讗 讛专"谉 砖诐:



讜讚注 讚讙诐 砖诐 诇砖讜谉 讛转讜住' 拽"拽 砖讛注转讬拽讜 诪讻讗谉 讘讚讬讛讘讬 讝讜讝讬 诇讬转诪讬 讗驻讬专讬 讜讝讜诇 讗讬谉 诇讜拽讞 讬讻讜诇 诇讞讝讜专. 讛诇讗 讝讛 讗讬谞讜 讗诇讗 诇驻讬 诪讗讬 讚住"讚 讗讘诇 专"砖 讘专讬讛 讚专"讗 诪住讬拽 讚讬讻讜诇 诇讞讝讜专:





讛讙讛讜转 讬注讘"抓

讙诪' 转谞讞讜诪讬 讗讘诇讬诐. 谞"讘 砖讛讬讜 诪专讘讬谉 诇讛讘讬讗 诇讘讬转 讛讗讘诇 诇讛专讘讜转 诇住注讜讚 注诪讜 讜诇讛砖拽讜转讜 讻诪讜 砖砖谞讬谞讜 砖诇讛讬 诪讜状拽 讜讘讙诪' 驻状拽 讚讻转讜讘讜转 [讚祝 讞:]:


砖诐 讜讗讬谉 讗驻讜讟专讜驻讬谉 专砖讗讬谉 讜讻讜' 讗讘诇 诪讜讻专讬谉 注讘讚讬诐. 谞"讘 谞专讗讛 讚诪讬讬专讬 讚砖讬砖 注讘讚讬诐 讚讬 诇爪讜专讱 注讘讜讚转 讛砖讚讜转 讬转专讬诐 砖讗"爪 诇砖讚讜转 [注讜讚] 讻讱 谞"诇:


砖诐 讗谞讬 诇讛专讜住 讜讗转讛 诇讘谞讜转. 谞"讘 讜讚讗讬 讛讜讜 讗讬谞砖讬 讚诇讗 诪注诇讬 讗讬 讛诪讜专讬砖讬谉 讗讜 讛讬讜专砖讬谉 讗驻"讛 诇讗 讗砖讙讞 讘讛讜 讚讬诇诪讗 讛讚专讗 讘讛讜 讗讜 谞驻拽讗 诪讬谞讬讬讛讜 讝专注讗 诪注诇讬讗 讜诇讛讻讬 谞诪讬 诪讬讬转讬 注诇讛 注讜讘讚讗 讚专"诪 讚讚诪讬 诇讛讗 讜讚讗讬:


砖诐 讚讛讜讛 拽讗 诪讝讘讬谉 讗专注讗 讜讝讘讬谉 转讜专讗. 谞"讘 讜讛讬状诇 讗专注讗 讗讞专讬谞转讗 专诇讗 讛讜"诇 爪讜专讱 诇讘讜 讘讬讜诐:





讘谉 讬讛讜讬讚注

讗执讬拽职诇址注 专址讘旨执讬 诪值讗执讬专 诇职讛指转指诐, 注址讻旨职讘执讬谞职讛讜旨 转旨职诇指转指讗 讘旨值讬 砖讈执诪职砖讈值讬, 注址讚 讚旨职注指讘址讚 诇职讛讜旨 砖讈职诇指诪指讗. 讛讟注诐 砖讛讜爪专讱 砖诇砖讛 砖讘转讜转 诇讙诪讜专 讛砖诇讜诐 讻讬 讛诪专讬讘讛 谞讜诇讚讛 诪谉 讛讻注住 讜讻诇 讻注住 讛讜讗 注砖谉 讛注讜诇讛 讘讗祝 讚讻转讬讘 注指诇指讛 注指砖指讈谉 讘职旨讗址驻旨讜止 (转讛诇讬诐 讬讞, 讟) 讜讬讚讜注 讚注砖谉 讛讻注住 谞注砖讛 讜谞砖诇诐 诪砖诇砖 拽诇讬驻讜转 砖讛诐 谞讞砖 砖专祝 注拽专讘 讚专讗砖讬 转讬讘讜转 砖诇讛诐 注指砖指讈谉 讜诇讻谉 讛讜爪专讱 诇讛转注讻讘 讗爪诇诐 砖诇砖讛 砖讘转讜转 砖讘讻诇 砖讘转 讬讘讟诇 拽诇讬驻讛 讗讞转 讜诇讻谉 讻转讬讘 砖指讈诇止砖讈 砖指讈谞执讬诐 讬执讛职讬侄讛 诇指讻侄诐 注植专值诇执讬诐 (讜讬拽专讗 讬讟, 讻讙) 讻谞讙讚 砖诇砖讛 拽诇讬驻讜转 讜旨讘址砖指旨讈谞指讛 讛指专职讘执讬注执转 讬执讛职讬侄讛 拽止讚侄砖讈 讛执诇旨讜旨诇执讬诐 讜诇讻讱 讛讻谞讛 诇拽讚讜砖转 讛砖讘转 讛讜讗 讘砖诇砖讛 讬诪讬诐 砖讛诐 讬讜诐 讚' 讜讬讜诐 讛' 讜讬讜诐 讜讗"讜 讜诇讻谉 爪专讬讱 诇讟讘讜诇 讘注专讘 砖讘转 讟讘讬诇讛 讗讞转 诇转讬拽讜谉 讛讻注住 讜诇讻谉 诪住驻专 讻注住 [150] 拽"谉 砖讬转讞诇拽 诇砖诇砖讛 讞诇拽讬诐 讻诇 讞诇拽 诪住驻专 谞讜"谉 讛讜讗 谞讜"谉 讚谞讞砖 讛谞拽专讗 住讜住驻讬转讗 讚谞讞砖讗.



砖讈址诪职注值讬讛旨 讚旨职拽指讗指诪址专: 讜址讬, 讗址驻旨职拽值讬讛旨 专址讘旨执讬 诪值讗执讬专 诇职讛址讛讜旨讗 讙旨址讘职专指讗 诪执讘旨值讬转值讬讛旨. 谞专讗讛 诇讬 讘住"讚 讛讗 讚讗诪专 讜址讬 诪驻谞讬 讚讬讚讜注 讚讛砖讘转 谞拽专讗 诇讘 讜讻诪讜 砖讛诇讘 注讜诪讚 讘讗诪爪注 讛讙讜祝 讻谉 讛砖讘转 注讜诪讚 讘讗诪爪注 讘讬谉 讬诪讬 讚讛"讜 讜讘讬谉 讬诪讬 讗讘"讙 讜诪讞诇拽 讞讬讜转 讜诪讝讜谉 诇讻诇 讛讬诪讬诐 砖诇 讞讜诇 讻诪讜 砖讛诇讘 诪讞诇拽 诪讝讜谉 讜讞讬讜转 诇讻诇 讛讗讬讘专讬诐 讜讛谞讛 讗讚诐 讛诪拽讚砖 讗转 讛砖讘转 讜谞讝讛专 讘讻讘讜讚讜 讛讜讗 诇讜 讘转讜讗专 诇讘 砖诪拽讘诇 诪诪谞讜 砖驻注 讜讞讬讜转 讻诪讜 讛诇讘 讗讘诇 诇讗讚诐 讛诪讞诇诇讜 讜讻谉 诇拽诇讬驻讛 讜讻讜讞讜转 讛讞讬爪讜谞讬诐 谞讛驻讱 诪住驻专 诇讘 诇诪住驻专 讘' 驻注诪讬诐 讜址讬 [16脳2=32] 砖讬讛讬讛 诇讛诐 讜讬 诇注讬诇讗 讜讬 诇转转讗 讻诪讜 砖讗诪专 专讘讬谞讜 讛讗专"讬 讝"诇 讘住讜讚 讛讻转讜讘 诪职讞址诇职诇侄讬讛指 诪讜止转 讬讜旨诪指转 (砖诪讜转 诇讗, 讬讚) 砖讛讜讗 讻驻讜诇 诇注讬诇讗 讜诇转转讗.
讜诇讻谉 讚专砖讜 讘讝讜讛专 讛拽讚讜砖 (讜讻谉 讘讘专讗砖讬转 专讘讛 讬讗, 讗) 驻住讜拽 讘执旨专职讻址旨转 讛殖' 讛执讬讗 转址注植砖执讈讬专 讜职诇止讗 讬讜止住执祝 注侄爪侄讘 注执诪指旨讛旨 (诪砖诇讬 讬, 讻讘) 注诇 讛砖讘转 讜诇讻谉 讛砖讟谉 砖讛讬讛 注讜砖讛 诇讗诇讜 讛诪专讬讘讬诐 讗转 诪住驻专 诇讘 诇诪住驻专 讘' 驻注诪讬诐 讜讬 砖讛讜讗 讜讬 诇注讬诇讗 讜讬 诇转转讗 讛谞讛 讘注转讛 讘讗 专讘讬 诪讗讬专 讜讛讞讝讬专 讗转 诪住驻专 诇讘 诇诪拽讜诪讜 讜讘讟诇 讜讬 诪讗诇讜 讜谞诪爪讗 讚讗驻讬拽 讗转 诪住驻专 讜讬 诪讘讬转讬讛 讚讛讛讜讗 讙讘专讗 讜砖讘 讜讬 诇住讟专讗 讗讞专讗.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讻讗谉 诇讛讗讻讬诇. 注讬' 诇注讬诇 讚祝 诪 注"讘 转讚"讛 讜讻转讘:


砖诐 讻讗谉 诇讛谞讬讞. 注讬' 砖讘转 讚祝 谞讚 注"讘 转讚"讛 讛讜讛 诪注砖专:


砖诐 讗诇讗 诇讞讜讘 讜讻讜'. 注讬' 拽讚讜砖讬谉 讚祝 诪讘 注"讗 转讚"讛 讗诇讗 诇讞讜讘:


砖诐 讜讗讬谉 讗驻讜讟专讜驻讬谉 讜讻讜'. 注讬讬谉 诇注讬诇 讚祝 诇讞 注"讘 转讜讚"讛 讗讬谉:





讞讬讚讜砖讬 讞转"住

诇讛讗讻讬诇 讗讘诇 诇讗 诇讛谞讬讞. 讛专诪讘"谉 讻' 讚诪讚讬谞讗 讚讗讜专讬' 讗驻讟专讜驻住 讻讬讚 讛讬转讜诪讬诐 诇注谞讬谉 诪讛 砖爪专讬讻讬诐 讗讘诇 诪讛 砖讗讬谞诐 爪专讬讻讬诐 诇讝讛 诇讗 谞转诪谞讜 讜诪谉 讛转讜专讛 讗讬谉 转专讜诪转谉 转专讜诪讛 讻讬讜谉 砖讗讬谉 爪讜专讱 诇讬转讜诪讬诐 讘讝讛 讜讻谉 诪讘讜讗专 诇讛讚讬讗 驻"讘 讚拽讬讚讜砖讬谉 诪"讘 注"讗 讜讘转讜住' 讚"讛 讗诇讗 讜讻讜' 注"砖 讜讬诇讬祝 诪拽专讗 谞砖讬讗 讗讞讚 诇诪讟讛 注"砖 讜讻"讻 专砖讘"讗 讘砖诪注转讬谉 讚讛讜讗 诪谉 讛转讜专讛 讗诇讗 砖讻' 砖诇讗 诇讛谞讬讞 讛讜讗 诪讟注诐 讚诇讗 诇讬讞讝讬 讻诪讝诇讝诇讜 讘谞讻住讬 讬转讜诪讬诐 讜讻讘专 讛专讙讬砖 讘讝讛 驻谞"讬 讜爪"诇 住"诇 诇专砖讘"讗 讗驻讬' 诇讛谞讬讞 讛讜讛 讟讜讘转 讛讬转讜诪讬诐 讚诪拽讚讬诪讬诐 诇诪爪讜转 讜诪讬 讬讜讚注 诪讛 讬讜诇讚 讬讜诐 讻爪"诇. 讜讗诪谞诐 讘转砖讜' 诪讛专"讬 诪讬谞抓 住讬' 讗' 讻' 讚谞讬讞讗 讟驻讬 诇讬转诪讬 诇讛诪转讬谉 讘诪爪讜转 爪讚拽讛 砖诇讛诐 注讚 砖讬讙讚诇讜 讚讙讚讜诇 诪爪讜讜讛 讜注讜砖讛 诪诪讬 砖讗讬谞讜 诪爪讜讜讛 讜注讜砖讛 讜讝讛 谞注诇诐 诪讛砖"讱 讘住驻专讜 谞拽讛"讻 住讬' 砖"讛 注"砖. 讜诪"砖 谞讛"讻 讚砖"住 讻转讜讘' 讬"讘 讙讘讬 讙专 拽讟谉 诪"讟 诇讗 谞讬诪讗 谞讬讞讗 诇讬' 诇注讘讬讚 诪爪讜讛 讘注爪诪讜 诇讻砖讬讙讚讬诇. 讬"诇 讛转诐 诇讻砖讬讙讚讬诇 讘讙讬讜转谉 讜讬讟注诐 讟注诪讬诐 讚讛驻拽讬专讗 砖讜讘 诇讗 讬专爪讛 诇讛转讙讬讬专 注"讻 讟讜讘 诇讜 砖讬讟讘讬诇讜 讗讜转讜 讘"讚 讘拽讟谞讜转讜. 讙诐 诪讛 砖讛驻诇讬讗 注诇 讛转讜住' 讻转讜讘' 诪"讟 诇讗 讻转讘讜 讘"讚 砖讛诐 讗驻讟专讜驻住讬诐 砖讗谞讬 讻诪讘讜讗专 驻"讘 讚拽讬讚讜砖讬谉. 爪"注 讻讬 诪讬 诪讬谞讛 讗转 讛讘"讚 砖诇 讬砖专讗诇 诇讗驻讟专讜驻住 注诇 讛讙讜讬诐 讜讬转诪讬讛诐 诇讙讬讬专诐. 讘砖诇诪讗 讗讬 讗诪专讬' 讬砖 诇拽讟谉 讬砖专讗诇 讝讻讬讛 谞讬诪讗 讘讙讜讬 拽讟谉 讬讛讚讜转讜 讜讝讻讬讜转讜 讘讗 讻讗讞讚 注诐 讛讟讘讬诇讛. 讗讘诇 讗讬 谞讬诪讗 讚讗讬谉 讝讻讬讛 诇拽讟谉 专拽 讛讘"讚 诪驻拽讞 注诇 注住拽诐 讗"讻 转讬谞讞 讬转诪讬 讬砖专讗诇 讗讘诇 砖诇 讙讜讬 诪讬 谞转谉 诇讛诐 讻讞 讜专砖讜转 诇驻拽讞 注诇 注住拽诐. 讜注讬讬谉 拽爪讛"讞 住讬' 专诪"讙 砖驻' 讚讛驻专砖转 诪注砖专 讚砖诪注转讬谉 诪讟注诐 讞诇讜拽转 砖讜转驻讬诐 讛讜讗 砖讬砖 诇讛诐 专砖讜转 诇讞诇讜拽 注"砖 讜讛讬讬谞讜 诇讛讗讻讬诇 讗讘诇 诇讛谞讬讞 讻讬讜谉 砖讗讬谉 讛讬转讜诪讬诐 爪专讬讻讬诐 诇讞诇讜拽 讜讙诐 讛砖讜转驻讬诐 讛诇讜讬讬诐 讜讛注谞讬讬诐 讗讬谞诐 讬讻讜诇讬谉 诇讻讜驻谉 诇讞诇讜拽 诇讛驻专讬砖 讜诇讬转谉 讚讛"诇 诪诪讜谉 砖讗讬谉 诇讜 转讜讘注讬诐 讗"讻 讗讬谉 专砖讜转 诇讗驻讟专讜驻讜住 诇讞诇讜拽 讘讻讬 讛讗讬 讙讜谞讬:


谞讻住讬 讬转讜诪讬谉 讛专讬 讛谉 讻讛拽讚砖 讜讻讜'. 注讬讬谉 讘诪专讚讻讬 讚诪讚诇讗 讗诪专 讘讻讜诇讬 砖诪注转讗 讘讬转讜诪讬诐 讗讜拽诪讜讛 讗讚讗讜专讬讬' 讚诪注讜转 拽讜谞讛 讻讚讗诪专讬谞谉 诇注讬诇 诇注讬诇 诇注谞讬谉 讝讬讘讜专讬转 砖"诪 讚砖诪注转讬谉 讗讝诇讗 讗诇讬讘讗 讚专' 讬讜讞谞谉 讚住"诇 诪砖讬讻讛 诪驻讜专砖转 诪讛"转 讜专拽 讘讛拽讚砖 讻住祝 诪驻讜专砖 讜注砖讜 讬转讜诪讬诐 讻讛拽讚砖 注"砖. 讜爪"诇 讗注"讙 讚诇诪"讚 诪砖讬讻讛 诪驻讜专砖转 诇讗 讗转讗讬谞谉 讻诇诇 诇讟注诐 讚讞讟讬谉 谞砖专驻讜 讘注诇讬' 诪"诪 砖驻讬专 讗诪专 讛讗 专注讛 讛讜讗 讚讗转讬 诇诪讬诪专 讞讬讟讱 谞砖专驻讜 讘注诇讬' 讚讘讜讚讗讬 诪讜讚讛 讛讱 诪"讚 讚讛讬讻讬 讚讻住祝 拽讜谞讛 讗讬讻讗 讛讱 讞砖砖讗 讗诇讗 讘讛拽讚砖 诇讗 讞砖砖讜 诪砖讜诐 讚讛拽讚砖 讞诪讬专 讜诇讗 讬讗诪专 谞砖专驻讜 讞讬讟讱 讗讘诇 讘讬转讜诪讬诐 讗讬讻讗 诇诪讬讞砖 讜讗"砖. 讜诪讛专"诐 砖讬"祝 讻' 砖讻谉 谞专讗讛 诪诇砖讜谉 转讜住' 讚"讛 讬讛讘讬 讜讻讜' 注"砖. 讗讬讬讚讬 讚讗讬讬专讬 讬砖 诇注讜专专 讚讛讬' 讛讙讬专住讗 诇驻谞讬 诪专讚讻讬 讚诇专' 讬讜讞谞谉 诪砖讬讻讛 诪驻讜专砖转 讜诇专"诇 诪注讜转 拽讜谞讜转 讜讘讚拽转讬 讘讻诇 诪专讚讻讬 砖讘讚驻讜住 讜讗讞讚 讻转讜讘 注诇 拽诇祝 砖谞转 讙驻"谉 诇驻"拽 讜讻' 讻谉 讜讘讗诪转 讻谉 讛讜讗 讘讬专讜砖诇诪讬 专讬砖 驻"讞 讘诪住' 砖讘讬注讬转 讜讻谉 诪讜讻讞 砖讛讬转讛 讙讬' 专砖"讬 讘砖"住 讘讘诇讬 讚讘诪住' 注"讝 注"讗 注"讘 讻' 讜讝"诇 讗讬 拽砖讬砖 讗讘讬讬 讜专讘讗 讗讬讱 诪讬转专爪讗 讗讜拽讬诪转讗 讚讗诪讬诪专 诪讚讛讜讛 讗讬谞讛讜 拽砖讬' 诪讬谞讬' 讟讜讘讗 诇讗 转讬拽砖讬 讚讛讗 讘诪住' 讘讻讜专讜转 转讬专爪讜 讗讘讬讬 讜专讘讗 诇讛讱 砖讬谞讜讬 讗诇讬讘讗 讚专' 讬讜讞谞谉 讚讗诇讬讘讬' 拽讗诪专 讗诪讬诪专 诇砖诪注转转讬' 讜讻讜' 注讻"诇 讜讗讬 谞讬诪讗 讟"住 讛讜讗 讘专砖"讬 讚诪住' 注"讝 讜爪"诇 讗诇讬讘讗 讚专"诇 讗"专 讛讜砖注讬' 讜讻讜' 诪"诪 诇讗 谞讬讞讗 诪讛 讚诪住讬讬诐 专砖"讬 讚讗诇讬讘讬' 拽讗诪专 讗诪讬诪专 诇砖诪注转转讬' 注讻"诇 讜讛讗 诇讗 讗诇讬讘讗 讚专"诇 讗诪专 专' 讛讜砖注讬' 诇砖诪注转讬' 讜诪住转讬讬' 讚诇讗 转讬拽砖讬 诇专"诇 诪讗诪讬诪专 讜讙诐 拽砖讛 讚讙专讜讟讗讜转 讛讜讗 诇讗诪讬诪专 诪专讬砖讗 讜诇专"诇 诪住讬驻讗 讜诪讗讬 注谞讬谉 讗诪讬诪专 诇讚专"诇 讗讘诇 讗讬 讗讬谞讜 讟"住 讘专砖"讬 讜讛讙讬' 专' 讬讜讞谞谉 讻诪"砖 讘专砖"讬 诇驻谞讬谞讜 讗"砖 讚讗诇讬讘讬' 讗诪专 讗诪讬诪专 诇砖诪注转讬' 讚诪住拽讬' 讘讜讚讗讬 讻专' 讬讜讞谞谉 住"诇 注"砖 讘住讜讙讬'. 讘讗讜驻谉 砖谞专讗讛 讚讙诐 诇专砖"讬 讛讬' 讛讙讬' 讘讘讘诇讬 讻诪讜 讘讬专讜砖诇诪讬 诇专' 讬讜讞谞谉 诪砖讬讻讛 拽讜谞讛 讗注"讙 讚讻诪讛 驻注诪讬诐 转诪爪讗 讘拽讬讚讜砖讬谉 讜诪拽讜诪讜转 讗讞专讬诐 讘诇砖讜谉 专砖"讬 讻讗诇讜 讛讙讬' 诇驻谞讬讜 讘砖"住 诇专"讬 诪注讜转 拽讜谞讜转 讛讜讗 诪转讬拽讜谉 讛诪讚驻讬住讬诐 砖讞砖讘讜 砖讛讜讗 讟"住 诇讜诪专 诇专"讬 诪砖讬讻讛 讜诇专"诇 诪注讜转 拽讜谞讜转 讗讘诇 讛讗诪转 讗讬谞讜 讻谉 讜诇驻讬 讙讬' 讝讜 诇讗 拽砖讛 拽讜砖讬' 转讜住' 讗专砖"讬 讚住"诇 诇讛诇讻讛 诪砖讬讻讛 拽讜谞讛 诪谉 讛转讜专讛 砖讛拽砖讜 注诇讬讜 讚讛讗 讗讬谉 讛诇讻讛 讻专"诇 讗诇讗 讘转诇转. 讜讙诐 诪讛 砖讛拽砖讜 诪讛讗 讚诪讜转讬讘 专讘讬谞讗 诪专' 讬讜讞谞谉 讚讘"谞 谞讛专讙 讜讻讜' 讝讜 诇拽"诪 讜讘砖讙诐 讚住转诪讗 住讜讙讬讗 讚砖诪注转讬谉 诪住讬讬注 砖讬讛讬' 讛诇讻讛 诪砖讬讻讛 拽讜谞讛 讜诪讚讗讬谉 讛诇讻讛 讻专"诇 讗诇讗 讘转诇转 砖"诪 讛讙讬' 讛讜讗 专"讬 讗讜诪专 诪砖讬讻讛 拽讜谞讛. 讜诇讚讬谞讗 诇注谞讬谉 诪讻讬专转 讘讻讜专 讜讞诪抓 讬砖 诇注讬讬谉 讘讝讛 讜讻讘专 讛讗专讻转讬 讘讝讛 讘讻诪讛 诪拽讜诪讜转 讜讻讗谉 讗讬谉 诪拽讜诐 诇拽讘诇 讗专讜讱:


讬讛讬讘 讬转诪讬 讝讜讝讬 讗驻讬专讬 讝讜诇 讜讻讜'. 诪讘讜讗专 讘转讜住' 诪砖讜诐 讘讬转诪讬 诇讗 砖讬讬讱 诪讬 砖驻专注 诪砖讗"讻 讘讙讝讘专 讜诇驻"讝 讙讝讘专 讚讬讛讬讘 讝讜讝讬 讗讞驻抓 讜讝讜诇 诇讗 讬讞讝讜专 讘讜 诪砖讜诐 讚讘讛讚讬讜讟 拽讗讬 讘诪讬 砖驻专注. 讜讛专诪讘"诐 诇讗 驻住拽 讻谉 讜诇讗 诪爪讗讜 讻诇 讗谞砖讬 讞讬诇 讬讚讬讛诐. 讜拽爪转 讬砖 诇讬 诇注谞讜转 讞诇拽讬. 诇驻诪"砖 专砖讘"讗 讚讙诐 讘讙讝讘专 诇讗 砖讬讬讱 诪讬 砖驻专注 讗诇讗 讙谞讗讬 讛讜讗 诇讙讘讜讛 诇讝讻讜转 讘讚讘专 砖讛讚讬讜讟 诪转拽诇拽诇 注"讬 讘诪讬 砖驻专注. 讜讛谞讛 诪爪讬谞讜 驻专拽 讗讬讝讛讜 谞砖讱 住"讛 注"讗 讙诇讬诪讗 诪驻拽讬 诪讬谞讬讛 讻讬 讛讬讻讬 讚诇讗 诇讬诪讗 讙诇讬诪讗 讚诪讬讻住讬 讘讬' 讚专讬讘转讗 讛讜讗. 讜注"砖 住"讘 注"讗 讛谞讬讞 诇讛诐 讗讘讬讛诐 驻专讛 讜讟诇讬转 讜讻诇 讚讘专 诪住讜讬诐 注"砖 诪讘讜讗专 诪讝讛 讚讻诇 讚讘专 砖讛讜讗 诪砖讜诐 讙谞讗讬 讬砖 诇讞诇拽 讘讬谉 讚讘专 诪住讜讬诐 诇诪注讜转 讜讗"讻 讬"诇 讘砖诇诪讗 讛讚讬讜讟 砖驻讚讛 诪讙讝讘专 讘诪谞讛 讛专讬 讻讘专 拽谞讛 讛讻诇 诪谉 讛转讜专讛 讜讬爪讗 诇讞讜诇讬谉 讗注"驻 砖讛讜讗 讘讬讚 讙讝讘专 讚讻讬讜谉 讚拽讬讘诇 讛诪注讜转 拽谞讜 诇讜 诪注讜转讬讜 讜砖讜讘 谞转讬拽专 讜讗讬谉 讛讙讝讘专 谞讜转谉 诇讜 讛讞驻抓 谞诪爪讗 诪讞讝讬拽 讛讛拽讚砖 讞驻抓 诪住讜讬诐 砖讛讛讚讬讜讟 诪转拽诇拽诇 注诇讬讜 讘诪讬 砖驻专注 讜讛专讬 讝讛 讙谞讗讬 诇讙讘讜讛 讘讚讘专 诪住讜讬诐 诪砖讗"讻 讙讝讘专 砖谞转谉 诪注讜转 诇讛讚讬讜讟 讘讞驻抓 讻讘专 拽谞讛 讛讙讝讘专 讛讞驻抓 诪谉 讛转讜专讛 讜讛专讬 讛讜讗 讛拽讚砖 讘诇讬 住驻拽 讻讬 谞转讞诇诇讜 诪注讜转讬讜 砖诇 讙讝讘专 注诇 讞驻抓 讛诇讝 讜专拽 讛讙讝讘专 讘讗 诇讛讜爪讬讗 诪讛讛讚讬讜讟 讬转专讜谉 讛诪注讜转 砖谞转谉 诇讜 讻讬 讛讝讜诇 注讻砖讬讜 讗注"讙 讚讛讚讬讜讟 讘讻讬 讛讗讬 讙讜谞讬 诪拽讘诇 诪讬 砖驻专注 诪"诪 讘讛拽讚砖 诇讗 砖讬讬讱 诪讬 砖驻专注 讜诪砖讜诐 讙谞讗讬 诇讬讻讗 讘诪注讜转 砖讗讬谞讜 讚讘专 诪住讜讬诐 讜讘讛讞驻抓 砖讛讜讗 讚讘专 讛诪住讜讬诐 讗讬谉 讘讜 讟注谞讛 讜诪注谞讛 专拽 讘讬转专讜谉 讛诪注讜转 砖讛讜讝诇 注转讛 讜拽"诇:





驻谞讬 讬讛讜砖注

讙诪专讗 讗诪专 专讘 讞住讚讗 讻讗谉 诇讛讗讻讬诇 讻讗谉 诇讛谞讬讞. 讜讻转讘 讛专砖讘"讗 讝"诇 讘讞讬讚讜砖讬讜 讚讛讗 讚转讜专诪讬谉 诇讛讗讻讬诇 讛讬讬谞讜 诪讚专讘谞谉 讚讗讜拽诪讜 讻诇 讛转讘讜讗讛 讘专砖讜转 讛讗驻讜讟专讜驻讜住 讜讛驻拽专 讘"讚 讛驻拽专 讜讛讜"诇 讻讚讬讚讬讛 讗讜 讚讘讬谉 诇讛讗讻讬诇 讜讘讬谉 诇讛谞讬讞 诪讜转专 诪讚讗讜专讬讬转讗 讗诇讗 诪讚专讘谞谉 讗诪专讜 讚讗讬谉 转讜专诪讬谉 诇讛谞讬讞 讜拽专讗 讚讗转诐 讜诇讗 讗驻讜讟专讜驻住讬诐 讛讬讬谞讜 讗住诪讻转讗 讘注诇诪讗 讜诇注谞"讚 讬砖 诇讚拽讚拽 诪讬 讛讻专讬讞讜 诇驻专砖 讻谉 讚砖驻讬专 诪爪讬谞谉 诇诪讬诪专 讚诪讚讗讜专讬讬转讗 讬砖 诇讜 专砖讜转 诇转专讜诐 诇讛讗讻讬诇 讗讘诇 诇讗 诇讛谞讬讞 讚讛讗 拽讬"诇 讚讗驻讜讟专讜驻讜住 诪讚讗讜专讬讬转讗 讜讬诇驻讬谞谉 诇讛 讘驻专拽 讛讗讬砖 诪拽讚砖 诪拽专讗 讚讗讬砖 讗讞讚 诇诪讟讛 讜讗诪专讬谞谉 讛转诐 讚讗驻讬' 诇讞讜讘 注"诪 诇讝讻讜转 讬砖 诇讜 专砖讜转 诇讗驻讜讟专讜驻讜住 讜讻转讘讜 砖诐 讛转讜住驻讜转 讚讛讬讬谞讜 讚讜拽讗 讛讬讻讗 讚诇讗 住讙讬 讘诇讗讜 讛讻讬 讗讘诇 讛讬讻讗 讚讗驻砖专 砖诇讗 讬讘讜讗讜 讻诇诇 诇讬讚讬 讞讜讘 讝讛 讗住讜专 讻讚讗诪专讬谞谉 讘砖诪注转讬谉 讜讗"讻 诪讛"讟 讙讜驻讗 讗住讜专 诇转专讜诐 讜诇讛谞讬讞 讚讗驻砖专 砖诇讗 讬讘讜讗讜 诇讬讚讬 讞讬讜讘 转专讜诪讛 砖讛诇讜拽讞讬诐 讬转专讜诪讜. 讜注讜讚 讚诪讚讗讜专讬讬转讗 讗讬谉 拽爪讘讛 诇转专讜诪讛 讚讞讟讛 讗讞转 驻讜讟专转 讻诇 讛讻专讬 讜诪砖"讛 讗讬谉 诇讗驻讜讟专讜驻讜住 诇转专讜诐 讜诇讛谞讬讞 讗讘诇 诇转专讜诐 讜诇讛讗讻讬诇 诪讜转专 诪讚讗讜专讬讬转讗 讚诇讗 住讙讬 讘诇讗讜 讛讻讬 讚拽讟谉 讗讜讻诇 谞讘讬诇讜转 讘"讚 诪爪讜讜讬谉 诇讛驻专讬砖讜 讜讻讬讜谉 砖讬砖 诇讛讗驻讜讟专讜驻讜住 专砖讜转 诇转专讜诐 转讜专诐 讻讚讬谞讜 诪讗讬 讗诪专转 讚讗驻砖专 诇诪讻讜专 转讘讜讗转 讛讬转讜诪讬诐 讜诇拽谞讜转 诇讛诐 诪谉 讛砖讜拽 讻讚讬 诇讛讗讻讬诇诐 讛讗 讗诪专讬' 讘驻' 讛诪驻拽讬讚 专讜爪讛 讗讚诐 讘拽讘 砖诇讜 诪讟' 拽讘讬谉 砖诇 讞讘讬专讜 讜讗"讻 讛讚专 讛讜"诇 讝讻讜转 讙诪讜专 诇讛讗讻讬诇诐 诪砖诇讛诐 讜诪诪讬诇讗 爪专讬讱 诇转专讜诐 讻谞"诇:


专砖"讬 讘讚"讛 讬转讜诪讬诐 砖住诪讻讜 转谞谉 讜讗注"驻 砖诇讗 谞转诪谞讛 讞砖讬讘 诇讬讛 讻讗驻讜讟专讜驻讜住 注讻"诇. 讜讬砖 诇讚拽讚拽 讗讻转讬 诪讬 注讚讬祝 诪讗驻讜讟专讜驻讜住 砖诪讬谞讛讜 讘"讚 讚讗讬谉 诪诪谞讬谉 谞砖讬诐 诇讗驻讜讟专讜驻讜住 讜讗诪讗讬 讬讛讘讬谞谉 讛讻讗 转讜专转 讗驻讜讟专讜驻讜住 诇讛讗讬 住讘转讗 诪讬讛讜 诇驻诪"砖 讛专砖讘"讗 讝"诇 讘讞讬讚讜砖讬讜 讚讛讗 讚讗诪专讬' 诇注讬诇 讜讗诐 诪讬谞谉 讗讘讬 讬转讜诪讬诐 讛专砖讜转 讘讬讚讜 讛讬讬谞讜 砖讗诐 专讙讬诇 讗讘讬讛谉 诇诪谞讜转讜 讗驻讜讟专讜驻讜住 讘讞讬讬讜 讜讛讜讬 诪讛讬诪谉 讗爪诇讜 专砖讗讬谉 讛讘"讚 诇诪谞讜转谉 讗"讻 讗转讬 砖驻讬专 讚讗驻砖专 讚讛"谞 讗讘讬 讬转讜诪讬诐 讛讬讛 专讙讬诇 诇讙讘讬 讛讗讬 住讘转讗 讚讛讜讬 诪讛讬诪谞讗 诇讬讛 转讜住驻讜转 讘讚"讛 讬讛讘讬 讬转诪讬 讝讜讝讬 讗驻讬专讬 讻讜' 讜讗"转 讙讘讬 讛拽讚砖 讻讛"讙 讻讜' 讻讬讜谉 讚讗讬讻讗 诪讬 砖驻专注 讘讛讚讬讜讟 讻讜' 注讻"诇. 讗讬谉 诇驻专砖 讻讜讜谞转诐 讚讘讬转诪讬 讬讛讬讛 砖讬讬讱 讚讬谉 诪讬 砖驻专注 讚讬转诪讬 讘诇讗"讛 诇讗讜 讘谞讬 拽讘讜诇讬 诪讬 砖驻专注 谞讬谞讛讜 讻讬讜谉 砖讛诐 拽讟谞讬诐 讜注讜讚 讚讗讬谞讛讜 诇讗 注讘讚讬 诪讬讚讬 讜讘讗驻讜讟专讜驻讜住 谞诪讬 诇讗 砖讬讬讱 诪讬 砖驻专注 讻讬讜谉 砖讗讬谞讜 讗诇讗 砖诇讬讞 讛讬转讜诪讬诐 讜讘砖诇讬讞 诇讗 砖讬讬讱 诪讬 砖驻专注 讻诪"砖 专砖"讬 讝"诇 讘驻专拽 讗讬讝讛讜 谞砖讱 讚祝 注"讚 注"讘 讗诇讗 诪砖讜诐 讚讘讙讝讘专 谞诪讬 讜讚讗讬 诇讗 砖讬讬讱 讙讘讬讛 诪讬 砖驻专注 诪讛"讟 讙讜驻讗 讜讗驻"讛 讗诪专讬谞谉 讘拽讬讚讜砖讬谉 讻讬讜谉 讚讘讛讚讬讜讟 讻讛"讙 砖讬讬讱 诪讬 砖驻专注 讛讙讝讘专 讗讬谞讜 讬讻讜诇 诇讞讝讜专 诪砖"讛 讛拽砖讜 讚讛"谞 谞讬诪讗 讛讻讬 诇讙讘讬 讛讗驻讜讟专讜驻讜住 讜转讬专爪讜 砖驻讬专 讚砖讗谞讬 讛讻讗 讻讬讜谉 砖讬转讜诪讬诐 讚讬谞谉 讻讛讚讬讜讟 砖转拽谞讜 讞讻诪讬诐 砖讬讻讜诇 诇讞讝讜专 讜谞讛讬 讚砖讗专 讛讚讬讜讟 诪拽讘诇 诪讬 砖驻专注 讛谞讬 诇讗讜 讘谞讬 诪讬 砖驻专注 谞讬谞讛讜 诪砖讗"讻 讘讛拽讚砖 讗讜拽诪讜讛 诇讙诪专讬 讗讚讗讜专讬讬转讗 砖讗讬谉 讬讻讜诇 诇讞讝讜专 讚谞讛讬 讚转拽谞讜 讞讻诪讬诐 讘讛讚讬讜讟 砖讬讻讜诇 诇讞讝讜专 诪"诪 讻讬讜谉 讚讗讻转讬 讘诪讬 砖驻专注 拽讗讬 讗诇诪讗 讚诇讗讜 转拽谞讛 讗诇讬诪转讗 讛讬讗 砖讬讻讜诇 诇讞讝讜专 讜讗"讻 诪住转诪讗 诇讗 砖讬讬讱 讛讗讬 转拽谞讛 讘讛拽讚砖 讻谉 谞"诇 诪诇砖讜谉 讛专砖讘"讗 讝"诇 讘驻"拽 讚拽讬讚讜砖讬谉:





讬诐 砖诇 砖诇诪讛

诪转谞讬转讬谉 讬转讜诪讬诐 砖住诪讻讜 讗爪诇 讘注诇 讛讘讬转 驻讬' 诇注砖讜转 讚讘专 注诇 驻讬讜 讜诇讗 谞转诪谞讜 诇讛诐 讗驻讜讟专讜驻住讬诐 诇讗 诪讗讘讬讛诐 讜诇讗 诪讘"讚 讗驻"讛 讻讗驻讜讟专讜驻讜住 讛讜讗 讗讜 砖诪讬谞讛 诇讛诐 讗讘讬讛诐 讗驻讜讟专讜驻住讬诐 讞讬讬讘讬诐 诇注砖专 驻讬专讜转讬讛诐 诪驻专砖 讘讙诪专讗 讚讜拽讗 诇讛讗讻讬诇谉 诇讬转诪讬 讗讘诇 诇讛谞讬讞 讛转讘讜讗讛 讘讗讜爪专 注讚 砖讬讙讚诇讜 诇讗 讚诇诪讛 诇讛讜 讻砖讬讙讚诇讜 讬注砖专讜 讛诐. 转"专 讛讗驻讜讟专讜驻住讬诐 转讜专诪讬谉 讜诪注砖专讬谉 诇讛讗讻讬诇谉 讗讘诇 诇讗 诇讛谞讬讞 诇讛谉. 讜注讜砖讬谉 讟讜讘讛 讜诪讜讻专讬谉 讘讛诪讛 讜注讘讚讬诐 讜砖驻讞讜转 讘转讬诐 砖讚讜转 讜讻专诪讬诐 诇讛讗讻讬诇 讗讘诇 诇讗 诇讛谞讬讞 讜注讜砖讬谉 住讜讻讛 讜诇讜诇讘 讜爪讬爪讬转 讜讻诇 讚讘专 砖讬砖 诇讜 拽爪讘讛 诇讗转讜讬 砖讜驻专 讜诇讜拽讞讬谉 诇讛诐 住驻专 转讜专讛 转驻讬诇讬谉 讜诪讝讜讝讜转 讜讻诇 讚讘专 砖讬砖 诇讜 拽爪讘讛 诇讗转讜讬讬 诪讙讬诇讛 讜讗讬谉 驻讜住拽讬谉 注诇讬讛谉 爪讚拽讛 讜讗讬谉 诪驻讚讬谉 注诇讬讛谉 砖讘讜讬讬谉 讜讻诇 讚讘专 砖讗讬谉 诇讜 拽爪讘讛 诇讗转讜讬讬 转谞讞讜诪讬 讗讘诇讬诐 讜诇驻注诪讬' 驻讜住拽讬诐 注诇讬讛诐 爪讚拽讛 诇注砖讜转 诇讛诐 砖诐 讻讚讗讬转讗 讘讘"讘 驻专拽 讘' 讜讗讬谉 讗驻讜讟专讜驻住讬诐 专砖讗讬谉 诇讚讜谉 讜诇讞讜讘 注"诪 诇讝讻讜转 讘谞讻住讬 讬转讜诪讬诐 驻讬专砖 讗诐 讚谞讜 注诇 诪谞转 诇讝讻讜转 讜谞转讞讬讬讘讜 讗讬谉 谞驻住讚讬谉 讛讬转讜诪讬' 讘讘"讚 诪砖诪注 诪讚讘专讬讜 砖讗诐 讝讻讜 讘讘"讚 拽讬讬诐 讜讻"讻 讘讟讜专 讜讝讛 诇砖讜谞讜 讛讬讛 诇讗讚诐 转讘讬注讛 讗爪诇 讛讬转讜诪讬诐 讗讬谉 诇讗驻讜讟专讜驻住讬诐 诇讟注讜谉 讘砖讘讬诇诐 诇讚讜谉 注诪讜 砖诪讗 讬转讞讬讬讘 讗讘诇 讗诐 讬专讚 注诪讜 讜讟注谉 讘砖讘讬诇诐 讜讝讻讛 讛讚讬谉 拽讬讬诐. 注"讻 讜讚讜拽讗 讗诐 讝讻讛 讗讘诇 讗诐 讛驻住讬讚 讗讬谞讜 拽讬讬诐. 讜诪讛 砖讻转讘 讛专诪讘"诐 讜讝"诇 砖诪讗 诇讗 讬讝讻讜 讜谞诪爪讗 讛讞讜讘 拽讬讬诐. 讻讘专 驻讬专砖讜 讛诪"诪 讚讛"拽 讗讬谞诐 专砖讗讬诐 诇讛讝拽拽 诇讚讬谉 注诐 砖讜诐 转讜讘注 讚讛讬讬谞讜 诇讞讜讘 讗注驻"讬 砖讛诐 讘讗讬诐 注"谞 诇讝讻讜转 讘讚讬谉 讜诇讟注讜谉 讚讘专讬 讝讻讜转 讜讛 讜讛讟注诐 讻转讘 专讘讬谞讜 砖诪讗 诇讗 讬讝讻讛 讜谞诪爪讗 讛讞讜讘 拽讬讬诐 讻诇讜诪专 砖讗讬谉 讗谞讜 讗讜诪专讬诐 砖讬讛讬讜 专砖讗讬谉 诇讛讝拽拽 诇讚讬谉 注诐 砖讜诐 转讜讘注 讜讗诐 讝讻讜 讝讻讜 讜讗诐 谞转讞讬讬讘讜 诇讗 注砖讜 讻诇讜诐 砖讗诐 讻谉 诇拽转' 诪讚转 讛讚讬谉 讘讻讱 砖讬讛讗 转讜讘注 讝讛' 讬讻讜诇 诇讛驻住讬讚 讜诇讗 诇讛专讜讬讞 讜诇驻讬讻讱 讗诪专讜 砖讗讬谞诐 专砖讗讬' 诇讛讝拽拽 讻诇诇 注诐 转讜讘注 讜讘讜讚讗讬 讻讬讜谉 砖讗讬谉 专砖讗讬谉 诇讚讜谉 讗诐 注讘专讜 讜讚谞讜 讜谞转讞讬讬讘讜 诇讗 注砖讜 讻诇讜诐. 注"讻. 讜讛讬讻讗 砖讗驻讜讟专讜驻住讬诐 讟讜注谞讬谉 讘注讘讜专诐 谞讻住讬诐 讗讞专讬诐 砖讬讻讜诇讬' 诇讟注讜谉 讘讻讛"讙 讘讜讚讗讬 讗诐 讛驻住讬讚讜 讘讟注谞讜转. 讛讚讬谉 拽讬讬诐. 讜讘驻专拽 砖谞讬 讚讬讬谞讬 讙讝讬专讜转 住讬' 讬"讝 讻转讘转讬 砖讗讬谉 讛讗驻讜讟专讜驻住讬诐 专砖讗讬诐 诇讟注讜谉 砖拽专 讙诪讜专 讜讛讘"讚 爪专讬讻讬谉 诇讛专讞讬拽 讬讜转专 讜讘驻专拽 讛讙讜讝诇 讘转专讗 住讬' 讝' 讘讗讬讝讛 注谞讬谉 诪拽讘诇讬谉 注讚讜转 注诇 讛讬转讜诪讬诐. 讜讛讗 砖讗讬谉 讛讗驻讜讟专讜驻住讬谉 专砖讗讬诐 诇讚讜谉 讛讬讬谞讜 讘谞讻住讬诐 砖诇讛诐 讗讜 讘"讞 砖讘讗 注诇 讗讘讬讛诐 讜专爪讛 诇讙讘讜转 诪谉 讛讬转讜诪讬诐 讗讘诇 讘注谞讬谉 诪砖讗 讜诪转谉 砖诇 讗驻讜讟专讜驻住讬' 讗讜 讘诪讛 砖诇讜讜 讜拽谞讜 诇爪专讻谉 驻砖讬讟讗 砖谞讝拽拽讬谉 诇讚讬谉 讜讛讗驻讜讟专讜驻住讬诐 讟讜注谞讬谉 讘注讘讜专诐. 讜讛讗 诇讱 诪讛 砖讻转讘 讛诪专讚讻讬 讘驻专拽 讛诪驻拽讬讚 讻转讘 专"转 砖砖讗诇转诐 砖讬砖 砖讟讜注谞讬谉 注诇 讛讗驻讜讟专讜驻讜住 砖驻砖注 砖讟注谉 讘讘"讚 诪讛 砖诇讗 爪讜讛讜 诇讟注讜谉. 讗诐 诪讛 砖讟讜注谞讬谉 注诇讬讜 讛讜讗 讗诐 讛讬讬转 讟讜注谉 讻讱 诪砖转讘注谞讗 讜砖拽讬诇谞讗 讗讜 诪砖转讘注谞讗 讜诇讗 诪砖诇讬诪谞讗. 讜讛砖转讗 诇驻讬 诪讛 砖讟注谉 注讻砖讬讜 诪砖转讘注 砖讻谞讙讚诐 砖讘讜注讛 讗讜 砖拽讬诇 讘诇讗 砖讘讜注讛. 讻诇 讻讛"讙 诇讗讜 驻砖讬注讛 讛讬讗 讜讗驻讬诇讜 讚讬谞讗 讚讙专诪讬 诇讗 讛讜讛 讚诪讬 讬讬诪专 讚诪砖转讘注讬. 讜诇讗 讗讬拽专讬 驻砖讬注讛 讗诇讗 讗"讻 砖讻讚讘专讬讛' 讛讬讜 驻讟讜专讬诐 讘诇讗 砖讘讜注讛. 讜诇驻讬 诪讛 砖讟注谉 讛讗驻讜讟专讜驻讜住 砖拽讬诇 讛讗讬讱 讘诇讗 砖讘讜注讛 讜讗讬谉 讛讗驻讜讟专讜驻住讬诐 专砖讗讬诐 诇诪讻讜专 砖讚讜转 讜诇讬拽讞 注讘讚讬诐 讗讘诇 诪讜讻专讬诐 注讘讚讬诐 讜诇讜拽讞讬诐 砖讚讜转, 专砖讘"讙 讗讜诪专 讗祝 诇讗 诇诪讻讜专 注讘讚讬诐 讜诇讬拽讞 砖讚讜转 诪讗讬 讟注诪讗 讚讬诇诪讗 诇讗 诪砖驻讬讬谉 驻讬' 诇讗 讬讛讬讜 诪拽讜砖讟转 讗爪诇谉 砖诇讗 讬爪讗 注诇讬讜 注专注讜专. 讜诪讚讛讘讬讗 讛专讬"祝 讜讛专讗"砖 讘讘专讬讬转讗 住转诪讗 诪住转诪讗 讛诇讻讛 讻转"拽. 讜讛拽讗专"讜 讻转讘 讜讗讬谞讬 讬讜讚注 讛讬讻讗 驻住拽 讻转"拽. 讜讞讜抓 诇讻讘讜讚讜 诇讗 讛专讙讬砖 讘讝讛 砖讻转讘转讬. 讗讘诇 讛专诪讘"诐 驻住拽 讻专砖讘"讙 讜谞专讗讛 讘注讬谞讬 砖讛专诪讘"诐 诇讚注' 讛专讬"祝 讻讬 住"诇 砖讚注转讜 讛讬讛 讘讜讚讗讬 诇驻住讜拽 讻专砖讘"讙 诪讚驻讬专砖 讚讘专讬讜 讜讗诪专 讟注诪讗 讚诇诪讗 诇讗 诪砖驻讬讬谉 砖"诪 砖讻讱 讛诇讻讛 讜诇驻"讝 讗驻砖专 砖讗祝 讛专讗"砖 讛讬' 讻讱 讘讚注转讜 讜专讗讬讬转讜 谞诪讬 讗驻砖专 诪讚拽讬讛讘 转诇诪讜讚讗 讟注诪讗 诇讚讘专讬 专砖讘"讙 讜诇讗 诇转"拽 诪砖诪注 砖讻讱 讛诇讻讛 讜讻谉 诪住转讘专 讻砖诐 砖讗讬谉 诪讜讻专讬谉 讘专讞讜拽 讻讜' 诪砖讜' 讚诇诪讗 诪砖转专驻讬谉 讛讻讗 谞诪讬 讗讬讻讗 诇诪讬讞砖 讚诇诪讗 诇讗 诪砖讬讬驻讬谉. 谞讞讝讜专 诇讘专讬讬转讗 讜讗讬谉 讛讗驻讜讟专讜驻住讬诐 专砖讗讬谉 诇讛讜爪讬讗 注讘讚讬诐 诇讞讬专讜转. 讗讘诇 诪讜讻专讬谉 讗讜转谉 诇讗讞专讬诐 讜讗讞专讬诐 诪讜爪讬讗讬谉 诇讞讬专讜转 驻讬' 专砖"讬 讗驻讬诇讜 讗讬谉 讛讬转讜诪讬诐 谞驻住讚讬诐 砖讛注讘讚讬诐 讘讗讬诐 诇驻讚讜转 讗转 注爪诪谉 讘讻住祝 砖谞讜转谞讬' 诇讛诐 讗讞专讬' 注诇 诪谞转 砖讗讬谉 诇讬转讜诪讬诐 专砖讜转 讘讛谉 讗驻"讛 讗讬谉 专砖讗讬谉 砖讛专讬 讗讬谉 讙讜驻谉 拽谞讜讬 诇讛诐 诇砖讞专专谉 讗讘诇 诪讜讻专谉 讗讜转谉 诇讗讞专讬诐 诇转拽谞讜转 讛讬转讜诪讬诐 讻讙讜谉 诇讛讗讻讬诇 讗讜 诇讬拽讞 讘讛谉 砖讚讜转 讜讗讜转谉 讗讞专讬诐 砖讛讬讜 专讜爪讬诐 诇转转 讛讻住祝 诇注讚讜转 注爪诪谉 讛诐 讬拽讞讜 讜讗讞"讻 讬砖转讞专专讜 讜讻谉 驻讬专砖 诇注讬诇 讘驻专拽 讛砖讜诇讞 讙讘讬 讙讝讘讜专讬谉. 讗讘诇 转讜' 驻讬专砖讜 讚讛讬讬谞讜 讟注诪讗 讚讗住讜专 讚专讱 砖讞专讜专 讚住讘专讬 讚拽讗 诪讝诇讝诇 讘谞讻住讬 讬转讜诪讬诐 讜讛拽讚砖 讗讘诇 讚专讱 诪讻讬专讛 讬讚注讬 讻"注 砖诪讜讻专讬谉 讗讜转谉 讘砖讜讬讬谞讛讜 注"讻 专' 诪讗讬专 讗讜诪专 讗祝 讛讜讗 谞讜转谉 讚诪讬 注爪诪讜 讜讬讜爪讗 诪驻谞讬 砖讛讜讗 讻诪讜讻专讛 诇讜 讜爪专讬讱 诇讞砖讜讘 注诪讛谉 讘讗讞专讜谞讛 讚讘专讬 专' 讜讛诇讻讛 讻转"拽 讚讛诇讻讛 讻专' 诪讞讘讬专讜 讜诇讗 诪讞讘讬专讬讜 讜讻转讘 讛讟讜专 讘砖诐 专诪"讛 讜讻诇 讝讛 诪讬讬专讬 讘诇讗 专砖讜转 讘"讚 讗讘诇 讘"讚 专砖讗讬谉 诇注砖讜转 讻诇 诪讛 砖讬专讗讛 诇讛诐 砖讛讜讗 转讜注诇转 诇讬转讜诪讬诐 注"讻. 讻转讘 讛专砖讘"讗 讘转砖讜讘讛 砖谞砖讗诇 注诇 讗驻讜讟专讜驻讜住 砖诪讻专 拽专拽注 讬转讜诪讬' 讻讚讬 诇讬驻专注 讞讜讘讜转 讗讘讬讛诐 诇驻讬 砖谞转驻讬讬住 注诐 讛讘注诇 讞讜讘 讘驻讞讜转 诪讞讜讘讜 讜讻砖讛讙讚讬诇讜 讛讬转讜诪讬诐 讘讗讜 诇讛讜爪讬讗 诪讬讚 讛诇拽讜讞讜转. 讜讛砖讬讘 讚讻诇 砖讬砖 专讬讜讜讞 诇讬转讜诪讬诐 讘诪讻讬专转 讛拽专拽注讜转 诪讜讻专讬谉 讜讛讗专讬讱 讘讝讛. 谞讞讝讜专 诇讘专讬讬转讗 专砖讘"讙 讗讜诪专 讗讬谞讜 爪专讬讱. 讜讻转讘 讛专讗"砖 讜讝"诇 诇驻讬' 专砖"讬 谞注砖讛 讞砖讘讜谉 注诪讜 讜讙诐 讬砖讘注 讜诇讗 谞讛讬专讗 诇讬 诇讗讜拽诪讬 驻诇讜讙转讗 讚专' 讜专砖讘"讙 讘驻诇讜讙转讗 讚讗讘讗 砖讗讜诇 讜专讘谞谉 讗诇讗 讘讞砖讘讜谉 诇讞讜讚 讛讜讗 讚驻诇讬讙讬 讚专' 住讘专 讻讬讜谉 砖爪专讬讱 诇注砖讜转 讞砖讘讜谉 讘讗讞专讜谞讛 谞讜转谉 诇讘讜 诇讚拽讚拽 讘注谞讬谞讬诐. 讜讗驻讬诇讜 讗讬谉 诇讜 诇讬砖讘注 讜专砖讘"讙 住讘专 讗讬谞讜 爪专讬讱. 讻转讘 讛专讬"祝 讞讝讬谞谉 诇讙讗讜谉 讚拽讗 驻住讬拽 讛诇讻转讗 讻专砖讘"讙 讜诇讗 讗诪专讬谞谉 讛诇讻转讗 讻专' 诪讞讘讬专讜 讗诇讗 诇讙讘讬 讞讘讬专讜 讗讘诇 诇讗 诇讙讘讬 讗讘讬讜 注"讻. 讜讻转讘 讛专诪讘"诐 讜讛讟讜专 讛讘讬讗讜 讜讝"诇 讗注"驻讬 砖讗讬谉 讛讗驻讜讟专讜驻讗 爪专讬讱 诇注砖讜转 讞砖讘讜谉 爪专讬讱 诇讞砖讜讘 讘讬谞讜 诇讘讬谉 注爪诪讜 诇讚拽讚拽 讜诇讬讝讛专 讛专讘讛 诪讗讘讬讛诐 砖诇 讗诇讜 讛讬转讜诪讬诐 砖讛讜讗 专讜讻讘 注专讘讜转 砖谞讗诪专 住讜诇讜 诇专讜讻讘 注专讘讜转 讘讬讛 砖诪讜 讜讻转讬讘 讗讞专讬讜 讗讘讬 讬转讜诪讬' 讜讚讬讬谉 讗诇诪谞讜转 讗诇讛讬' 讘诪注讜谉 拽讚砖讜. 注"讻. 讜讻转讘 讛专"谉 讜讝"诇 讜讛专讘 讘注诇 讛注讬讟讜专 讝"诇 讻转讘 讚讚讜拽讗 讘讗讞专讜谞' 讗讬谉 诪讞砖讘讬谉 讗讘诇 讘转讞讬诇' 爪专讬讻讬谉 讘讬转 讚讬谉 诇讞砖讜讘 注诪讛谉 讜诇讻转讜讘 讞砖讘讬谉 讛诪讟诇讟诇讬诐 讜讛拽专拽注讜转 讜讛讞讜讘讜转 讜讻诇 诪讛 砖谞转谞讜 讘讬讚诐 讚讗祝 注诇 讙讘 讚讗诪专讬谞谉 讚讗讬谉 谞砖讘注讬谉 讛"诪 讝讜 讘讟注谞转 砖诪讗 讗讘诇 讘讟注谞转 讘专讬 讻讙讜谉 砖讗诪专 诇讬讛 讬讜讚注 讗谞讬 砖诇拽讞转 诪砖诇讬 讻讱 讜讻讱 诪砖讘讬注讬谉. 讜讛诇讻讱 爪专讬讱 砖讬讚注讜 诪讛 砖拽讘诇讜 讜诪讛 砖讛讞讝讬专讜. 讜讻转讘 讛专讗讘"讚 讜讝"诇 讚讻讜转讘讬诐 砖谞讬 砖讟专讜转 讗讞讚 诇讗驻讜讟专讜驻住讬诐 讜讗讞讚 诇拽专讜讘讬诐 砖诇 讬转讜诪讬诐 讗讜转 讘讗讜转 讜讛讜讗 谞拽专讗 砖讟专 砖讜诪讜转 讘"讚. 注讜讚 讗诪专讬谞谉 讘住讬驻讗 讚讘专讬讬转讗 讚诇注讬诇 讚讗讬谉 注讜砖讬谉 讗驻讜讟专讜驻住讬诐 谞砖讬诐 讜注讘讚讬诐 讜拽讟谞讬诐 讜讗诐 诪讬谞讜 讗讘讬 讬转讜诪讬诐 讘讞讬讬讜 讛专砖讜转 讘讬讚讜 讜讻转讘 讛专"谉 讜讝"诇 驻讬' 讜诇讗 讞砖讘讬谞谉 诇讛讜 讻讗驻讜讟专讜驻讜住 讚诪驻住讬讚 讚诪住诇拽讬谞谉 诇讬讛 讜讻转讘讜 专讘讜转讬谞讜 讝"诇 讚讛专砖讜转 讘讬讚诐 讙专住讬谞谉 讜讛"驻 讗诐 诪讬谞谉 讗讘讬 讬转讜诪讬诐 讘讞讬讬讜 砖讛讬讛 专讙讬诇 诇讛驻拽讬讚 诇讛谉 讛专砖讜转 讘讬讚 讘"讚 诇诪谞讜转谉 注讻砖讬讜 讚讗谞谉 住讛讚讬 讚谞讬讞讗 诇讬讛 诇讗讘 讜讛讻讬 讙专住讬谞谉 讘转讜住驻转讗 讗讬谉 注讜砖讬谉 讗驻讜讟专讜驻住讬诐 谞砖讬诐 讜注讘讚讬诐 讜拽讟谞讬' 讗诐 诪讬谞谉 讗讘讬 讬转讜诪讬' 讘讞讬讬讜 讛专砖讜' 讘讬讚谉 砖诪注讬谞谉 诪住讬驻讗 讚讗祝 讛讗驻讜讟专讜驻住讬' 砖诪讬谞讛讜 讘"讚 讗讬谉 诇注砖讜转 讻诇 讛讚讘专讬诐 讛谞讝讻专讬诐 诇诪注诇讛 砖诇讗 诇注砖讜转谉 讚讛讗 讘住讬驻讗 拽转谞讬 讜讗诐 诪讬谞谉 讗讘讬 讬转讜诪讬' 诪讻诇诇 讚注讚 讛砖转讗 讘诪讬谞讜住 讘"讚 讗讬讬专讬 诪讻诇 诪拽讜诐 讻砖谞讟诇讜 专砖讜转 诪讘"讚 讛讻诇 诪讜转专 讜讛"讙 讘转讜住' 讜讻讜诇谉 讗诐 谞讟诇讜 专砖讜转 诪讘"讚 诪讜转专 砖讗讬谉 诇讱 讘讚讘专讬诐 讗诇讗 讘诪拽讜诪谉 讜砖注转谉. 注"讻. 讜讗祝 砖专讜讘 讛诪讞讘专讬诐 讙专住讬谞谉 讛专砖讜转 讘讬讚讜 诪讻诇 诪拽讜诐 讗讬谉 讛讻专注 诇讙讬专住' 讜讘驻专讟 砖讛诐 讚讘专讬诐 砖诇 讟注诐 讜讛转讜住驻' 谞诪讬 诪住讬讬注 诇讬讛 讜讛讟讜专 诪讚讘专讬 讛专诪讘"诐 讛讜住讬祝 谞诪讬 讜诇讗 注诐 讛讗专抓 砖讛诐 讘讞讝拽转 讞砖讜讚讬诐 注诇 注讘讬专讜转 讜讛讜讗 讘专讬讬转讗 讚住讜祝 驻专拽 讗诇讜 注讜讘专讬谉 讛讘讬讗讛 讛专讬"祝 讜讛专讗"砖 讜讻转讘 讛专讘 讛诪讙讬讚 诪砖谞讛 诪砖诪注 诪讚讘专讬 讛专讬"祝 砖诇讗 讗诪专讜 讗诇讗 讘注"讛 砖讗讬谞讜 诇讗 讘诪拽专讗 讜诇讗 讘诪砖谞' 讜诇讗 讘讚专讱 讗专抓 讝讛讜 讚注转 专讘讬谞讜 讜讬砖 讞讜诇拽讬' 讚讗祝 注诇 讙讘 讚讗讬转讬' 讘讚专讱 讗专抓 讜讘诪爪讜转 诪讻诇 诪拽讜诐 讗讬谉 讘讜专 讬专讗 讞讟讗 讜诪讜专讛 讛转讬专讗 诇谞驻砖讬讛 讚讗讙讘 讟专讞讬' 砖拽讬诇 讜讝讛讜 讚注转 专砖"讬 注"讻. 讜讻谉 谞专讗讛 讘注讬谞讬 砖讬砖 诇讞讜砖 诇驻讬专讜砖 专砖"讬 讻讬 注讜诇讘讗 讚讚讬讬谞讬 诇诪谞讜转 注"讛 诇讛讬讜转 砖诇讬讞 讘"讚 讗讘讬讛谉 砖诇 讬转讜诪讬诐. 注讜讚 诪讜讻讞 讘驻' 讛诪驻拽讬讚 砖讗讬谉 诪诪谞讬谉 拽专讜讘 讛专讗讜讬 诇讬专砖 注诐 讛拽讟谉 讜讗驻讬诇讜 讛讜讗 拽专讜讘 诪讗诐 诪砖讜' 讚讗祝 诪讗诐 讬砖 砖讜诐 爪讚 砖讬讻讜诇 诇讛讞讝讬拽 讘讛谉 讜讛讬讬谞讜 砖讗诐 讛拽讟谉 讛讬转' 谞砖讜讗讛 诇讗讘讬' 讚砖诪讗 讬讗诪专 讗诇讜 讛谞讻住讬诐 讛讬讜 砖诇 讗诐 讛拽讟谉 砖讛讬转讛 讗砖转 讗讘讬 讜讛讬讗 诪转讛 讘讞讬讬 讗讘讬 讜讬专砖讛 讜讗谞讬 讬专砖转讬 诪讗讘讬 讻讜' 讜讛"讛 讚诪砖讻讞转 拽专讜讘 诪讞诪转 拽专讜讘 讜讻讗砖专 讻转讘转讬 讛讻诇 讘讗专讬讻讜' 讘驻' 讛诪驻拽讬讚 讙讘讬 讗讬谉 诪讜专讬讚讬谉 拽专讜讘 诇谞讻住讬 砖讘讜讬诐 讜讝"诇 讛专诪讘"诐 讜讛讟讜专 讛讘讬讗讜 讜讝"诇 讘讜讚拽讬谉 讗讚诐 谞讗诪谉 讜讗讬砖 讞讬诇 讜讬讜讚注 诇讛驻讜' 讘讝讻讜' 讛讬转讜诪讬' 讜讟讜注谉 讟注谞讜转讬讛诐 讜讬砖 诇讜 讻讞 讘注住拽讬 讛注讜诇诐 讻讚讬 诇砖诪讜专 谞讻住讬讛谉 诇讛专讜讬讞 讘讛谉 讜诪注诪讬讚讬谉 讗讜转谉 注诇 讛拽讟谞讬诐 讘讬谉 砖讛讜' 专讞讜拽 讗讜 拽专讜讘 诇拽讟谉 讗诇讗 砖讗诐 讛讜讗 拽专讜讘 诇讗 讬专讚 诇拽专拽注讜转. 注"讻 讜讻"讻 讛专砖讘"讗 讘转砖讜讘讛 讜讝"诇 讬讻讜诇讬诐 诇诪谞讜转 讗驻讜讟专讜驻住讬诐 拽专讜讘讬诐 诇讛诐 砖诇讗 谞驻住讜诇 诇拽专讜讘 讗诇讗 诇讚讜谉 拽专讜讘讜 诇讝讻讜转讜 讗讜 诇讞讬讬讘讜 讗讘诇 讻砖讗讬谉 讘讜 诇讗 讝讻讜转 讜诇讗 讞讜讘讛 诇讗驻讜讟专讜驻住讬诐 诇诪讛 讬驻住讜诇 讘"讚 讗转, 讛拽专讜讘. 注"讻. 讜讻转讘 注讜讚 砖讗讬谉 讛讗诐 讜拽专讜讘讬诐 讜诇讗 拽专讜讘讬诐 诪爪讚 讛讗讘 讬讻讜诇讬诐 诇注讻讘 讘讬讚 讘"讚 诇诪谞讜转 讗驻讜讟专讜驻住讬诐 讛谞讬讞讗 诇讛诐. 注"讻. 讜诇注谞讬谉 诪注讜转 诪讝讜诪谞讬诐 讗诐 诪诪谞讛 注诇讬讛诐 讗驻讜讟专讜驻住讬诐 讻讚注转 讛讟讜专 讗讜 讗讬谉 诪诪谞讬诐 注诇讬讛诐 讗驻讜讟专讜驻住讬诐 讗诇讗 诪谞讬讞诐 讛诪注讜转 讘讬讚 讗讬砖 讗诪讬讚 砖讬讛讬' 讘诇转讬 住驻拽 讘讟讜讞 注诇 专讬讜讜讞 讻讙讜谉 拽专讜讘 诇砖讻专 讜专讞讜拽 诇讛驻住讚 讘驻专拽 讗讬讝讛讜 谞砖讱 讙讘讬 讝讜讝讗 讚讬转诪讬 讛讬讻讬 注讘讚讬谞谉 注讚 讻讗谉:


诪住拽讬谞谉 讘住讜讙讬讗 讛谞讛讜 讗驻讜讟专讜驻住讬诐 讚讛讜讜 讘砖讬讘讘讜转讗 讚专讘讬 讬讛讜砖注 讘谉 诇讜讬 讚讛讜讬 诪讝讘讬谉 讗专注转讗 讜讝讘讬谉 转讜专讗 讜诇讗 讗诪专讜 诇讬讛 诪讬讚讬 住"诇 讻专' 讬讜住讬 讚转谞讬讗 讗"专 讬讜住讬 诪讬诪讬 诇讗 拽专讗转讬 讗砖转讬 讗砖转讬 讜诇砖讜专讬 砖讜专讬 讗诇讗 诇讗砖转讬 讘讬转讬 讜诇砖讜专讬 砖讚讛 讜谞专讗讛 讚讚讜拽讗 讛讬讻讗 砖谞砖讗专 注讜讚 诇讬转讜诪讬' 拽专拽注 讗讘诇 讛讬讻讗 讚诇讗 谞砖讗专 诇讛讜 拽专拽注 诇讗 讚讘诪讛 讬注砖讛 诪诇讗讻讛 讘砖讜专讜 讗诐 诇讗 讘拽专拽注 讜讝讛讜 驻砖讜讟 讜砖讜讘 诪爪讗转讬 讘专诪讘"诐 讜讟讜专. 转讜 诪住拽讬谞谉 讛谞讛讜 讬转诪讬 讚讛讜讜 住诪讬讻讬 讙讘讬 讛讛讬讗 住讘转讗 讛讜讬 诇讛讜 转讜专转讗 砖拽诇讛 讜讝讘谞转讬讛 讗转讜 拽专讜讘讬诐 诇讙讘讬 专讘 谞讞诪谉 讗诪专讜 诇讬讛 诪讛 注讘讬讚转讛 讚诪讝讘谞讗 讗诪专 诇讛讜 讬转讜诪讬诐 砖住诪讻讜 讗爪诇 讘注诇 讛讘讬转 转谞讜 讜讛讗 讗讬讬拽专 讘专砖讜转讬讛 讚诇讜拽讞 讗讬讬拽专 讜讛讗 诇讗 谞拽讬讟讬 讬转讜诪讬诐 讚诪讬 讗诪专 诇讛讜 讗诐 讻谉 讛讬讬谞讜 讚专讘 讞谞讬诇讗讬 讚讗诪专 专讘 讞谞讬诇讗讬 讘专讬讛 讚专讘 讗讬讚讬 诪砖诪讬讛 讚砖诪讜讗诇 谞讻住讬 讬转讜诪讬诐 讛专讬 讛谉 讻讛拽讚砖 讜诇讗 诪讬拽谞讬 讗诇讗 讘讻住驻讗 讜讻转讘 讛专诪讘"谉 讻讬讜谉 讚拽转谞讬 讘诪转谞讬转' 讚讘诪讜住讜诪讻讬' 讗爪诇 讘注诇 讛讘讬转 讞讬讬讘 诇注砖专 讜讗诪专讬谞谉 谞诪讬 讛讻讗 讚诪讝讘讬谉 讘讗驻讜讟专讜驻讜住' 谞拽讟谞谉 讘讬讛 讻讚讘专讬 讛专讗讘"讚 讝"诇 砖讗诪专 砖讗讬谉 诪砖讘讬注讬谉 讜拽诇 讜讞讜诪' 讛讚讘专 讛砖转讗 讘讗驻讜讟专讜驻住 砖诪讬谞讛讜 讗讘讬 讬转讜诪讬诐 讚讗讬讻讗 诇诪讬诪专 讗讬 诇讗讜 讚讗讬转 诇讬讛 讛谞讗讛 诇讙讜驻讬讛 诪讬谞讬讛 诇讗 讛讜讬 注讘讬讚. 讗诪专转 诇讗 讬砖讘注 诪砖讜诐 讚诇诪讗 诪讬诪谞注. 讻"砖 砖住诪讻讬 诪讗诇讬讛谉 讚讗转讬 诇诪谞讜注讬 讜拽讜专讗 讗谞讬 讘讝讛 诪砖诇诐 专注讛 转讞转 讟讜讘讛. 注"讻 讜讻转讘 注诇讬讜 讛专讗"砖 讜诇讗 谞讛讬专讗 讛讗讬 驻讬住拽讗 讻诇诇 讚讗讬讻讗 诇诪讬讞砖 砖讗讚诐 砖讗讬谞讜 讛讙讜谉 砖讬诪砖讬讱 讛讬转讜诪讬诐 讗诇讬讜 讜讬讻诇讛 诪诪讜谞诐 诪讗讞专 砖讗讬谉 诇讜 诇讬砖讘注. 讗讘诇 讬转讜诪讬诐 拽讟谞讬诐 砖住诪讻讜 诪讬 讘拽砖 诪讬讚讜 讚砖讬讬讱 诇诪讬诪专 讚诇诪讗 诪讬诪谞注 讘砖讘讬诇 讛砖讘讜注讛 讗诐 讗讬谞讜 讛讙讜谉 讬诪谞注 讜讬诪谞注 讜讗诐 讗讚诐 讛讙讜谉 讛讜讗 讜注讜砖' 诇砖"砖 讘砖讘讬诇 砖专讜讗讛 砖讗讬谉 诇讛诐 注讜讝专 讜住讜诪讱 诇讗 讬诪谞注 讘砖讘讬诇 讛砖讘讜注讛. 讜注讜讚 讘诪讬谞讛讜 讗讘讬 讬转讜诪讬诐 讗讜 讘"讚 讗诪专讬谞谉 诪讛谞讛讜 讟注诪讗 讚讚诇诪讗 诪讬诪谞注 讚讛讜讬 讻讗讬诇讜 驻讬专砖讜 砖驻讟专讜 讛诪诪谞讬诐 讗讜转讜 诪谉 讛砖讘讜注讛 诪砖讜诐 讚讬讚注 砖讗诐 讬砖 诇讜 诇讬砖讘注 诇讗 讬诪爪讗讜 诪讬 砖讬砖诪注 诇讛诐 诇讛讬讜转 讗驻讜讟专讜驻讜住. 讗讘诇 讬转讜诪讬诐 拽讟谞讬诐 诪讗谉 诪讞讬诇 诪讗谉 砖讘讬拽 讛诇讻讱 讗讬谉 诇讛拽诇 诪诇讛驻拽讬注 诪诪讜谉 讛讬转讜诪讬诐 讘诇讗 专讗讬' 讙诪讜专讛. 讜讗注"讙 讚诇注谞讬谉 转专讜诪' 谞讜转谞讬诐 诇讜 专砖讜转 诇转专讜诐 讛讬讬谞讜 诪砖讜' 砖诇讗 讬讗讻诇讜 讟讘诇讬诐 讜讻谉 诇诪讻讜专 诪谞讻住讬讛诐 讻讬讜谉 砖诪诪谞' 讗爪诇讜 讗"讗, 讘注"讗 讻讬讜谉 讚诪砖转讚诇 讘谞讻住讬讛谉 爪专讬讱 诇讬拽讞 讜诇诪讻讜专 诇爪专讻讬讛诐 讜诪讚谞讞诇拽讜 讗讘讗 砖讗讜诇 讜专讘谞谉 讘诪讬谞讛讜 讗讘讬 讬转讜诪讬诐 讜讘诪讬谞讛讜 讘"讚 讜诇讗 讛讝讻讬专讜 讬转讜诪讬诐 砖住诪讻讜 讗爪诇 讘注诇 讛讘讬转 讛砖谞讜讬' 讘专讬砖讗 诪砖诪注 讚讻讜诇讛讜 诪讜讚讜 讚爪专讬讱 砖讘讜注讛 讻讚讬谉 讻诇 讗驻讟专讜驻讜住讬诐 讚谞砖讘注讬谉 砖诇讗 讘讟注谞讛. 注"讻. 讜讛讜讗 诪讚注转 讛专诪"讛 讜讛谞讛 讚注转 专砖讘"讗 讜讛专"谉 讻讚注转 讛专诪讘"诐 砖讛住讻讬诐 诇讚注转 讛专讗讘"讚. 讜讛专诪"讛 讜讛专讗"砖 讘讗讜 诇讞诇讜拽 注诇 讛专讗讘"讚 讘住讘专讗 拽诇讛 讜专注讜注' 讚讗讬讻讗 诇诪讬讞砖 诇讗讚诐 砖讗讬谞讜 讛讙讜谉 讻讜' 讜注讜砖讬谉 驻砖专讛 诪注爪诪谉 讚诇讗 砖讬讬讱 诇讜诪专 诪讬诪谞注 讜讻讛"讙 讘讜讚讗讬 诪讬诪谞注 讜诪讬诪谞注 讜爪讜专讱 讙讚讜诇 讛讜讗 诇讬转讜诪讬诐 讬讜转专 诪诇诪讻讜专 诪谞讻住讬讛谉 砖谞转谞讜 诇讜 专砖讜转 讜专讗讬讬转讜 讚诇讗 拽转谞讬 住诪讻讜 讗爪诇 讘注诇 讘讬转 讙讘讬 砖讘讜注讛 讚驻诇讬讙讬 讗讘讗 砖讗讜诇 讜专讘谞谉. 讗讚专讘讗 讗诪讬谞讗 讚诪"讛 诇讗 转谞讗 诇砖诐 诇驻讬 砖讻"注 诪讜讚讬诐 砖讗讬谉 爪专讬讱 诇讬砖讘注 讚诪讬诪谞注 讜诇讗 注讘讬讚. 讻转讘 讛专讬讘"砖 讟诇讬转讗 砖住诪讱 讗爪诇 讗诪讜 讗诐 专讗讜 讘"讚 注讜讚 诇讛讞诪讬专 注诇讬讛 砖转转讬讬砖讘 诇转转 诇讛诐 讞砖讘讜谉 讘驻专讟 转诪讬讚 讘讬讚 拽专讜讘讬诐 讗讜转诐 砖讬专讗讜 转诪讬讚 诇转讜注诇转 讛拽讟谉 讜讻谉 诇讛砖讘讬注 讗讜转讛 讗注驻"讬 砖讗讬谞讜 诪谉 讛讚讬谉 诇讛砖讘讬注 注诇 讛讞砖讘讜谉 讗讜 讘砖讗专 讞讝讜拽讬诐 讜拽讬讜诪讬诐 砖讬专讗讛 讘注讬谞讬 讘"讚 砖讬讛讗 诇转讜注诇转 讛拽讟谉 讛谞讛 诪讛 讟讜讘 讚讘讛讗 诇讬讻讗 诇诪讬讞砖 讚诇诪讗 诪讬诪谞注 讜诇讗 注讘讜讚 讻讬讜谉 砖讛讬讗 讗诪讜 讜讚注转讛 拽专讜讘讛 讗爪诇 讘谞讛 讜讙诐 砖讛讬讗 讞驻爪讛 讘讚讘专. 注"讻. 注讜讚 讻转讘 讛专讗"砖 讜讝"诇 讻转讘 讛专诪"讛 讝讻专讜谞讜 诇讘专讻讛 讚讬转讜诪讬诐 砖住诪讻讜 讗爪诇 讘注诇 讛讘讬转 诪讬讬专讬 讻砖讛谉 讘谉 讟' 讗讘诇 驻讞讜转 诪讘谉 讟' 诇讗 诪讛谞讬 住诪讬讻转谉 讜讙诐 讻转讘 砖讗讬谉 诇讘注诇 讛讘讬转 讻讞 诇诪讻讜专 讗诇讗 诪讟诇讟诇讬 讻讬 讛讬讻讗 讚拽讟谉 讙讜驻讬讛 诇讗 诪爪讬 诇讝讘讜谞讬 诪拽专拽注 讜诇讗 诪住转讘专 诇讞诇拽 诪讗讞专 砖讬砖 诇讜 讻讞 诇转专讜诐 讜讛讜讬 讻讗驻讜讟专讜驻讜住 讙诪讜专 诇讛转注住拽 讘讻诇 转讜注诇转 讛讬转讜诪讬诐. 注"讻 讜讬驻讛 讛讚讘专. 讻转讘 讛专讗"砖 讚讗讬谉 诇讞诇拽 讻诇诇 讘讬谉 诪讟诇讟诇讬 诇诪拽专拽注讜转 讜讘讬谉 讙讚讜诇讬诐 诇拽讟谞讬诐 拽爪转 诇拽讟谞讬诐 讙诪讜专讬诐 讜讻谉 讗讬转讗 诇讛讚讬讗 讘讟讜专. 讜驻讬' 讬转讜诪讬诐 砖住诪讻讜 讛讜讗 讻诪讜 砖讻转讘 讛讟讜专 讜讝"诇 讬转讜诪讬诐 拽讟谞讬诐 砖住诪讻讜 讗爪诇 讘注诇 讛讘讬转 驻讬专讜砖 讛谉 诪注爪诪谉 谞转讞讘专讜 讗诇讬讜 讜谞砖转讚诇 讘砖诇讛谉 讻讜' 讜诪讻诇 诪拽讜诐 谞专讗讛 砖讛讙讬注 诇讻诇诇 砖砖 讜讞诪砖 砖讬砖 诇讛谉 讚注转 诇讛转讞讘专 讗爪诇讜 讗讘诇 讗诐 讛诐 讻讜诇诐 驻讞讜转讬诐 诪讝讛 讛砖讬注讜专 诇讗 砖讬讬讱 诇讜诪专 注诇讬讛诐 砖住诪讻讜 讗诇讗 讛讜讗 住诪讻谉 讗爪诇讜 讜讗诐 讗讬谞讜 专讗讜讬 谞诪讬 诇讻讱 讛讘"讚 诪诪谞讬' 讗讞专 讘诪拽讜诪讜 讜讛讬讻讗 砖住诪讻讜 讗爪诇讜 讜讛讜讗 讛讜爪讬讗 注诇讬讛谉 诪注讜转 诇驻专谞住转谉 讜讗驻讬诇讜 砖诇讗 讘讘"讚 驻砖讬讟讗 砖诇讗 讛驻住讬讚 诪注讜转讬讜. 注讬讬谉 讘驻专拽 讘转专讗 讚讻转讜讘讜转 住讬诪谉 讬"讗:


诪住拽讬谞谉 讘住讜讙讬讗 诪砖讜讱 驻讬专讬 诪讬转诪讬 讜讗讬讬拽讜专 讛讬讬谞讜 讚专讘 讞谞讬诇讗讬 讘专 讗讬讚讬 砖讗讬谞讜 拽讜谞讛 讘诪砖讬讻转谉 讗诇讗 讘讻住祝 诇讗 讬讛讗 讻讞 讛讚讬讜讟 砖拽讜谞讛 讘诪砖讬讻讛 讞诪讜专 诪讻讞 讛拽讚砖 讜拽讜谞讛 讘诪砖讬讻' 讝讜诇 讻讜' 住讘专 诪讬谞讬讛 讛讬讬谞讜 讚专讘 讞谞讬诇讗讬 讘专 讗讬讚讬 讗诪专 诇讛讜 专讘 砖讬砖讗 讘专讬讛 讚专讘 讗讬讚讬 讛讗讬 专注讛 诇讬转诪讬 讚讝讬诪谞讬' 诪爪讟专讻讬 诇驻讬专' 讜诇讬讻讗 诪讗谉 讚讬讛讬讘 诇讛讜 注讚 讚讬讛讘讬 讝讜讝讬 讜讛讬讻讗 讚讬讛讬讘讬 讬转诪讬 讝讜讝讬 讗驻讬专' 讝讜诇 诇讗 讬讛讗 讻讞 讛讚讬讜讟 讞诪讜专 诪讻讞 讛拽讚砖 讜讗讬谞讜 拽讜谞讛 讘讻住祝. 讗讬讬拽讜专 住讘讜专 诪讬谞讬讛 讛讬讬谞讜 讚专讘 讞谞讬诇讗讬 讘专 讗讬讚讬 讗诪专 诇讛讜 专讘 砖讬砖讗 讘专讬讛 讚专讘 讗讬讚讬 讛讗 专注讛 诇讬转诪讬 讚讗转讬 诇诪讬诪专 诇讛谉 谞砖专驻讜 讞讬讟讱 讘注诇讬讬讛. 讜讛拽砖讜 讛转讜住' 讜讗"转 诇注讬诇 讚讗诪专 诪砖讜讱 驻讬专讬 诪讬转诪讬 讗讬讬拽讜专 讛讬讬谞讜 讚专讘 讞谞讬诇讗讬 讜讛讚专讜 讘讛讜 讬转诪讬 讛讗 专注讛 讛讜讗 诇讙讘讬讬讛讜 讚讬讗诪专讜 诇讛谉 讛诇讜拽讞讬谉 谞砖专驻讜 讞讬谞讜讱 讘注诇讬讬' 讜讬"诇 讚谞注砖讬谉 讛诇讜拽讞讬谉 砖讜诪专讬 砖讻专 讻讬讜谉 讚讬讻讜诇讬谉 诇讗讜讻诇谉 讜诇注砖讜转 讘讛谉 讻诇 讞驻爪诐 讻讚讗诪专讬谞谉 讘讛讗讜诪谞讬诐 讛诇讜拽讞 讻诇讬诐 诪讘讬转 讛讗讜诪谉 诇砖讙专谉 讘讘讬转 讞诪讬讜 讜谞讗谞住 讘讛诇讬讻讛 讞讬讬讘 讘讞讝专讛 驻讟讜专 诪驻谞讬 砖讛讜讗 讻谞讜砖讗 砖讻专 讜讗讬谞讜 讞讬讬讘 讗诇讗 讘讙谞讬讘讛 讜讗讘讬讚讛 讜诇讗 讘讗讜谞住讬谉 讗诇诪讗 讘讞讝专讛 讛讜讬 讻谞讜砖讗 砖讻专 讚讛讜讗讬诇 讜谞讛谞讛 诪诪谞讜. 注"讻. 讜诪住讬拽 讬讛讬讘 讝讜讝讬 诇讬转诪讬 讗驻讬专讬 讜讗讬讬拽讜专 诇讗 讬讛讗 讻讞 讛讚讬讜讟 讞诪讜专 诪讻讞 讛拽讚砖 讜讗讬谞讜 拽讜谞讛 讘讻住祝. 讝讜诇 住讘专 诪讬谞讬讛 讛讬讬谞讜 讚专讘 讞谞讬诇讗讬 讘专 讗讬讚讬 讜拽讜谞讛 讘讻住祝 讗诪专 诇讛讜 专讘 砖讬砖讗 讘专 讗讬讚讬 讛讗 专注讛 讛讬讗 诇讬转诪讬 讚讝讬诪谞讬谉 讚诪爪讟专讻讬 讝讜讝讬 讜诇讬讻讗 诪讗谉 讚讬讛讬讘 诇讛讜. 讜讻讘专 讻转讘转讬 讘驻专拽 讛讝讛讘 讘住讜祝 住讬' 讝' 讚诇讬讻讗 诪讬 砖驻专注 诇讙讘讬 讬转诪讬 讻诇诇 讜讛讬讻讗 砖谞转谉 讛诪注讜转 讜诇讗 诪砖讱 讜讗诪专 讛讗 砖拽讜诇 讻讜' 砖讻转讘 讛诪专讚讻讬 讻讗谉 讘驻专拽 讛讝讛讘 住讬' 专':


诪转谞讬转讬谉 讗驻讜讟专讜驻讜住 砖诪讬谞讛讜 讗讘讬 讬转讜诪讬诐 讬砖讘注 诪讬谞讛讜 讘"讚 诇讗 讬砖讘注. 讗讘讗 砖讗讜诇 讗讜诪专 讞讬诇讜祝 讛讚讘专讬诐. 讜讘讙诪专讗 讬讛讬讘 讟注诪讗 讘讬谉 诇诪专 讜讘讬谉 诇诪专 诪驻谞讬 转讬拽讜谉 讛注讜诇诐. 转讜 诪住讬拽 讗诪专 专讘 讞谞谉 讘专 讗诪讬 讗诪专 砖诪讜讗诇 讛诇讻讛 讻讗讘讗 砖讗讜诇 讻转讘 诪讛专"诐 讜砖砖讗诇转诐 讗诐 讬讻讜诇讬诐 诇讛砖讘讬注谉 讗诐 讛讜讗 讻讚讘专讬讜 砖诪讬谞讛讜 讗讘讬 讬转讜诪讬诐. 谞"诇 讚讗讬 诇讬讻讗 住讛讚讬 砖诪讬谞讛讜 讗讘讬 讬转讜诪讬诐 讘"讚 讗讘讬讛诐 砖诇 讬转讜诪讬诐 讗驻讬诇讜 讘砖讘讜注讛 诇讗 讬谞讬讞讜讛讜 诇注砖讜转 诇注住讜拽 讘谞讻住讬讜 讗讬 诇讗 诪讛讬诪谉 诇讛讜 诇讘"讚 讜诪住诇拽讬谞谉 诇讬讛 注讚 砖讬讘讬讗 专讗讬讬'. 注"讻. 讜讻转讘 讛讟讜专 讜讝"诇 讜讻转讘 讛专讗讘"讚 诪住转讘专讗 讚讗讬谉 讘"讚 讬讻讜诇讬谉 诇诪谞讜转 讗驻讜讟专讜驻讜住 诇讛讗诪讬谞讜 讘诇讗 砖讘讜注讛 砖讗讬谉 注讜砖讬谉 讞讜讘讜转 诇讬转讜诪讬诐 诇讻转讞诇讛 讜讗"讗 讛专讗"砖 讛讬讛 讗讜诪专 砖讗诐 讬专讗讛 诇讘"讚 砖讛讜讗 转讜注诇转 讛讬转讜诪讬诐 砖诇讗 讬诪爪讗 讘注谞讬谉 讗讞专 诪讬 讛专讜爪讛 诇讛讬讜转 讗驻讜讟专讜驻讜住. 讜砖讗讬谉 讘讜 讛驻住讚 诇讬转讜诪讬诐 专砖讗讬谉 诇诪谞讜转讜 讚讘专讬 讛专讗"砖 注讬拽专 讜讻谉 讻转讘 诪讙讬讚 诪砖谞讛 讘讛诇讻讜转 谞讞诇讜转 讜讝"诇 诪讻讗谉 谞专讗' 诇诇诪讜讚 砖讗讬谉 讘"讚 讬讻讜诇讬谉 诇讻讜祝 砖讜诐 讗讚诐 诇讛讬讜转 讗驻讜讟专讜驻讜住 注诇 讛讬转讜诪讬诐 讜讗讬谞讜 讞讬讬讘 诇拽讘诇 讛讗驻讜讟专讜驻讜住讜转 讘注"讻 讜讚讘专 讙讚讜诇 讛讜讗 砖讗讬谉 讝讜 诪爪讜讛 砖讘"讚 讬讻讜驻讜 注诇讬讛 讜讛谞讛 讘驻专拽 砖讜专 砖谞讙讞 讚' 讜讛' 诪讞讬讬讘 讗驻讜讟专讜驻讜住 诇砖诇诐 讗诐 驻砖注 讘砖诪讬专讜转 谞讻住讬 讬转讜诪讬' 讜诇讗 讞讬讬砖讬谞谉 讚讬诇诪讗 诪讬诪谞注 讜诇讗 注讘讬讚 讘讬谉 诪讬谞讛讜 讗讘讬 讬转讜诪讬诐 讘讬谉 诪讬谞讛讜 讘"讚 讜讻谉 驻住拽 专讘 讛讗讬 讙讗讜谉 讜专"转 讜专"讬 讜专讗"砖 讜专砖讘"讗 讜讻谉 注讬拽专 讜讛讟注诐 讗祝 砖讛讜讗 谞诪谞注 讘砖讘讬诇 讛砖讘讜注讛 诇驻讬 砖讗讬谉 讗讚诐 专讜爪讛 砖讬砖讘讬注讜讛讜 讘讞谞诐 讗讘诇 讗讬谞讜 谞诪谞注 诪谉 讛转砖诇讜诪讬谉 讜讻谉 谞专讗讛 讘讚讬谉 砖讬砖诇诐 讗诐 驻砖注 讜讻讚讗讬转讗 讘讬专讜砖诇诪讬 讗讚诐 诪讘专讬讞 注爪诪讜 诪谉 讛砖讘讜注讛 讜讗讬谉 诪讘专讬讞 注爪诪讜 诪谉 讛转砖诇讜诪讬谉 讜讻转讘 讛专讗"砖 讜诪住转讘专 讚讗注"讙 讚诪讞讬讬讘 讗驻讜讟专讜驻讜住 讗驻砖讬注' 讗讬谉 诇讞讬讬讘讜 砖讘讜注讛 砖诇讗 驻砖注 讻诇 讻诪讛 讚诇讗 讬讚注讬谞谉 讗诐 谞讗讘讚 诇讬转讜诪讬诐 讚讘专 讚谞讛讬 谞诪讬 讚诪砖讘注讬谞谉 诇讬讛 讚诇讗 注讬讻讘 诪砖诇讛诐 诇讙谞讬讘讛 讜讗讘讬讚讛 诇讗 讞讬讬砖讬谞谉 讜讗讬谉 诇讛砖讘讬注讜 注诇 讚讘专 讝讛 砖诇讗 讘讟注谞讛 讜讘诪讬谞讛讜 讗讘讬 讬转讜诪讬诐 讚诇讗 诪砖讘注讬谞谉 诇讬讛 讛"诪 讘讟注谞转 砖诪讗 讗讘诇 讘讟注谞转 讘专讬讗 诪砖讘注讬谞谉 诇讬讛 讻讬讜谉 讚讙讚诇讬 讬转诪讬 讜讟注谞讜 注诇讬讛诐 讘讟注谞转 讘专讬讗 讜讻驻专 讘讛讜 讻讙讜谉 讛讗 讜讚讗讬 诪砖转讘注 注讻"诇 讜讻转讘 讛专诪"讛 讜讛讟讜专 讛讘讬讗讜 讜讝"诇 讚讗驻讬诇讜 讘讟注谞转 砖诪讗 诪砖讻讞转 诇讬讛 讚诪砖讘注讬谞谉 诇讬讛 讻讙讜谉 讛讬讻讗 讚讗谞讬住 讙讘讬讛 诪讬讚讬 诪诪讜谞讗 讚讬转诪讬 讚诪讞讬讬讘 诇讬砖讘注 砖讘讜注转 砖讜诪专讬谉 讜讻"砖 讛讬讻讗 讚讗讬讻讗 讟注谞转 讘专讬讗 讜讗讬讻讗 注住拽 砖讘讜注讛 讚讗讜专讬讬转讗 讚讛砖转讗 讻讬 拽讗 诪砖转讘注 诇讗 诪讞诪转 讗驻讜讟专讜驻讗 拽讗 诪砖转讘注讬 注"讻. 讜注讜讚 讻转讘 讛讟讜专 讜讝"诇 讻转讘 讛专诪"讛 讚讗讬谉 诪砖讘讬注讬谉 讗讜转讜 注讚 讚讗讬讻讗 讻驻讬专转 砖转讬 讻住祝 讻讙讜谉 讚讟注谞讜转 拽讟谉 讗讜 讘讬 讚讬谞讗 讗驻讬诇讜 讘讟注谞转 砖诪讗 砖转讬 讻住祝 讜讻驻专 讗讬讛讜 讘砖谞讬 讻住祝 讜讗驻"讛 讚诇讗 讘注讬谞谉 讛讜讚讗讛 讘诪拽爪转 讗诇讗 讗注"讙 讚诇讬讻讗 讛讜讚讗讛 讻诇诇 诪讞讬讬讘 讗讘诇 讗讬 诇讬讻讗 讻驻讬专转 砖转讬 讻住祝 诇讗 诪讞讬讬讘. 讜讗诐 讬砖 诇讗驻讜讟专讜驻讜住 讞诇拽 诇讻"注 讘讬谉 诪讬谞讛讜 讘"讚 讘讬谉 诪讬谞讛讜 讗讘讬 讬转讜诪讬诐 讬砖讘注 讜讛专讗讘"讚 讝"诇 讻转讘 砖爪专讬讱 砖讬讛讗 讘讟注谞讛 砖转讬 讻住祝 讜讛讜讚讗讛 讘诪拽爪转 讗讜 砖转讛讗 讛讗驻讜讟专讜驻住讜转 拽讬讬诐 讘讬讚讜 砖讛讜讗 讛讜讚讗讛 讗讘诇 讗诐 讗讬谉 讘讟注谞转讜 讘注谞讬谉 讛讝讛 讗讬谉 诪砖讘讬注讬谉 讗讜转讜 砖讘讜注转 讛诪砖谞讛 讗诇讗 砖讘讜注转 讛讬住转 讜谞砖讘注 诇讛诐 注诇 讬讚讬 讙诇讙讜诇 注诇 讛讗驻讜讟专讜驻住讜转 注"讻 讜讗讬谉 诇讜 讛讻专注 讘讝讛.


驻住拽 讻转讘讜 讛专诪讘"谉 讜讛专砖讘"讗 讝"诇 讚讻讬 讗诪专讬谞谉 讗转讬 诇讗讬诪谞讜注讬 讚诪砖诪注 砖讗驻讜讟专讜驻讜住 讬讻讜诇 诇讞讝讜专 讘讜 讚讜拽讗 拽讜讚诐 砖讬讞讝讬拽 讘谞讻住讬诐 讗讘诇 诪砖讛讞讝讬拽 诇讗讜 讻诇 讛讬诪谞讜 讜讗讬谞讜 讬讻讜诇 诇讛住转诇拽, 讜讻谉 诪驻讜' 讘转讜' 讚讘"讘 讗驻讜讟专讜驻讬谉 注讚 砖诇讗 讛讞讝讬拽讜 讘谞讻住讬 讬转讜诪讬' 讬讻讜诇讬谉 诇讞讝讜专 讘讛谉 诪砖讛讞讝讬拽讜 讘谞讻住讬 讬转讜诪讬' 讗讬谉 讬讻讜诇讬谉 诇讞讝讜' 讘讛谉 讗驻讜讟专讜' 砖诪讬谞讛讜 讗讘讬 讬转讜诪讬' 诇讗 讬砖讘注 讜讻讜' 注"讻 讘转讜' 讜诪讚诪驻诇讬讙 讘讬谉 诪讬谞讛讜 讗讘讬 讬转讜诪讬' 诇诪讬谞讛讜 讘"讚 砖"诪 讚专讬砖讗 讘讬谉 讻讱 讜讘讬谉 讻讱 诪砖讛讞讝讬拽 讘谞讻住讬 讬转讜诪讬' 讗讬谞诐 讬讻讜诇讬' 诇讞讝讜' 讘讛诐 注讻"诇 讜讻谉 驻住拽 讛讟讜' 讜讛专"砖 讘专 爪诪讞 驻讬' 讛讬讬谞讜 讻砖注讜诪讚 讘注讬专 讗讘诇 讗诐 讛讜诇讱 诪注讬专 讬讘讬讗 讛谞讻住讬诐 诇讘"讚 讜讛诐 讬诪谞讜 讗驻讜讟专讜驻讜住讬' 讻诪讜 砖讻转讘 讛专诪讘"诐 驻"讬 诪讛诇' 砖讗诇讛 注"讻 讻转讘 讛讟讜专 诪诇砖讜谉 讛专诪讘"诐 讜讝"诇 拽讟谉 砖讛讙讚讬诇 讗驻讬诇讜 讛讬讛 讗讜讻诇 讜砖讜转讛 讬讜转专 诪讚讗讬 讜诪驻住讬讚 诪诪讜谞讜 讘讚专讱 专注讛 讗讬谉 讘"讚 诪讜谞注讬谉 诪诪谞讜 讗转 诪诪讜谞讜 讜讗讬谉 诪注诪讬讚讬谉 诇讜 讗驻讜讟专讜驻讜住 讗诇讗 讗"讻 爪讜讛 讛诪讜专讬砖 砖诇讗 讬转谞讜 诇讜 讗诇讗 讗"讻 砖讛讜讗 讻砖专 讜诪爪诇讬讞 讗讜 砖诇讗 讬转谞讜 诇讜 注讚 讝诪谉 驻诇讜谞讬. 讛讞专砖 讜讛砖讜讟讛 讚讬谞诐 讻拽讟谞讬诐 讜诪注诪讬讚讬诐 诇讛诐 讗驻讜讟专讜驻讜住. 讜专讗讬转讬 注讜讚 诇讛注转讬拽 砖讗诇讜转 诪讚讘专讬 讛专讗"砖 砖讛讘讬讗讜 讛讟讜专 砖讗诇讛 诇讗"讗 讛专讗"砖 讝"诇 讬转讜诪讬诐 砖讛讬讜 诇讛谉 砖讟专 注诇 专讗讜讘谉 讜谞讻转讘 讛砖讟专 讘砖诐 砖诪注讜谉 诇讞讬讝讜拽 讜诪驻讜专砖 讘讜 砖讛讜讗 砖诇 讬转讜诪讬诐 驻诇讜谞讬 讗诐 砖诪注讜谉 讬讻讜诇 诇讚讜谉 讘砖讟专 讝讛 诇讛讬讜转 讚讬讬谉 诇讻讜祝 诇专讗讜讘谉 诇驻专讜注. 讜讘注诇 讛注讬讟讜专 讻转讘 砖讗驻讜讟专讜驻讜住 诪注讬讚 转砖讜讘讛 讻"讻 专"讬 诪讬诇转讗 驻砖讬讟讗 讛讜讗 讚诪注讬讚 讻砖讗讬谞讜 诪拽讘诇 驻专住 讜讗讬谞讜 谞讜讙注 讘讚讘专 专讗讜讘谉 讛讬讛 讗驻讜讟专讜驻讜住 讚讬转诪讬 讜谞砖讘注 诇砖讗转 讜诇转转 讘砖诇讛诐 讜诇讛讜爪讬讗 注诇讬讛诐 讜注诇 谞讻住讬讛诐 讜诇驻专讜注 讛诪住 砖诇讛诐 讜讛讬讜 住诪讜讻讬诐 注诇 砖诇讞谞讜 讜谞驻讟专 讜讛讜爪讬讗 讘谞讜 驻谞拽住讜 砖讛讜爪讬讗 讘驻专谞住转 讛讬转讜诪讬诐 讜讘谞讻住讬讛讜谉 讜讘诪住 讜转讘注 诪讛讬转讜诪讬诐 讗讞专 砖讙讚诇讜. 讬专讗讛 诇讬 砖讗讬谉 诇讛讜爪讬讗 诪讛讬转讜诪讬诐 讘讟注谞转 讛驻谞拽住 讚砖诪讗 谞转驻专注 讜诇讗 谞诪讞拽 砖诪注讜谉 讜诇讜讬 谞转讞讬讬讘讜 诪诪讜谉 诇拽讟谞讬诐 讜讻转讘讜 诇讬转讜诪讬诐 砖讟专 注诇讬讛诐 讜谞讻转讘 讘砖诐 讛讬转讜诪讬诐 讜砖讬讙讘讜 注诇 讬讚 专讗讜讘谉 讜砖讬讛讗 讻讞 讘讬讚 专讗讜讘谉 诇讻转讜讘 砖讜讘专 注诇 讛砖讟专 讜诪住专 专讗讜讘谉 讛砖讟专 诇讬讚 讬讛讜讚讗, 讜诪砖讻谉 讬讛讜讚讗 讗转 讛诇讜讜讬诐 讜讗诪专讜 讛诇讜讜讬诐 砖诪讛 砖诪住专 专讗讜讘谉 诇讬讛讜讚讗 诇讗 讛讬转讛 诪住讬专讛 诇驻讬 砖谞讻转讘 讛砖讟专 讘砖诐 讛讬转讜诪讬诐. 转砖讜讘讛 讬专讗讛 讻讬讜谉 砖专讗讜讘谉 讛讬讛 讗驻讜讟专讜驻讜住 砖诇 讛拽讟谞讬诐 诇讙讘讜转 讛诪诪讜谉 讜诇讻转讜讘 注诇讬讜 砖讜讘专 讛专讬 讛讜讗 讻讗讬诇讜 讻转讘 讘砖诪讜 讜讛拽讟谞讬诐 讛讜讝讻专讜 讘砖讟专 讻讚讬 诇讬讚注 砖讛诪诪讜谉 砖诇讛诐 讜专讗讜讘谉 讗驻讜讟专讜驻讜住 砖诇讛诐 讘讬讚讜 诇讙讘讜转 讛诪诪讜谉 讜诇注砖讜转 讻诇 诪讛 砖谞专讗讛 诇讜 讟讜讘 诇讬转讜诪讬诐 讜讻讗谉 砖谞专讗讛 诇讜 讟讜讘 诇诪住讜专 讛砖讟专 诇讬讛讜讚讗 诪住讬专转讜 诪住讬专讛 讻讬 讗驻讜讟专讜驻讜住 讬砖 诇讜 讻讞 诇注砖讜转 讘诪诪讜谉 讛谞诪住专 诇讬讚讜 诇讟讜讘转 讘注诇讬讜 讻讗讬诇讜 讛讬讛 砖诇讜:

